
“Sabiendo cu kibra e 
acuerdo lo resulta den un 
tasa di interes mas halto, 
Aruba a scoge riba su mes 
pa hacie” 


Comunidad Dominicano na Aruba a 
celebra 180 aña di Independencia 

Comunidad Dominicano na Aruba a celebra 180 aña di Independencia 
y Dia di nan Bandera 


Ayera mainta na Plasa 
Juan Pablo Duarte a tuma 
luga e celebracion di 180 
aniversario di indepen- 
dencia di Republica Do- 
minicana y dia di nan ban- 
dera na unda diferente 
personanan, entre consul 
y ministernan a reuni pa 
duna nan palabra di pa- 
bien pa e dia historico aki. 


Den e caso aki, Luis Eludis 
Perez Delgado, ken ta consul 
di Republica Dominicana na 
Aruba, a splica cu ayera tabata 
un dia special unda nan tabata 
brasa otro bao e simbolo pa- 
trio cu ta e bandera nacional, 
“y e orguyo ey ta pone mi 
sinti cada biaha mas compro- 
meti cu mi comunidad. Ta un 
orguyo cu awe mi ta com- 
parti cu nan pa mi por brinda 
miho calidad den servicionan 
cu nos ta duna na isla di Aru- 
ba. P’esey nos ta bay brinda lo 
miho di nos pa e bienestar di 
e comunidad dominicano na 
isla di Aruba,” el a sigura. 


Di su parti, minister di In- 


tegracion, Labor y Energia, 
Glenbert Croes tambe tabata 
presente na unda a expresa 
cu den dia aki tambe e ta 
sinti su mes dominicano, cel- 
ebrando e 180 aniversario di 
independencia di Republica 
Dominicana. “Nos ta sinti 
hopi orguyo y sentimento di 
hermandad y solidaridad do- 
minicano celebrando, paso- 
bra un dia manera 25 di janu- 
ari y un 18 di maart, tambe e 


Dominicanonan ta celebra cu 
nos e dianan nacional como 
Arubianonan. Ta vale la pena 
resalta cu e celebracion aki na 
Aruba ta destaca a traves di e 
plasa y e ceremonia, impor- 
tancia cu pueblo dominicano 
ta bin di ta den e proceso y 
desaroyo di Aruba, nan a in- 
tegra manera otro pueblonan, 
nan a aporta pa e progreso di 
nos pais y p’esey den un dia 
como awe tambe a mi kier 


a resalta nan historia di haci 
180 aña pasa pero tambe e 
historia mas reciente.” 


Minister Croes a finalisa 
bisando cu pa loke ta trata 
un acuerdo cu ta bay firma 
dia 13 di maart, na Aruba tin 
hende cu ta traha cu permiso 
manera ta yama nan “ges- 
tor” cu ta di bon boluntad, 
pero tin otronan cu a abusa di 
ciudadanonan stranhero cu 


a bin Aruba. Awor cu e aso- 
ciacion di tur consulado na 
Aruba cu Ministerio di Inte- 
gracion a firma un protocol 
pa ciudadanonan por bay na 
consulado di nan pais pa yuda 
y guia nan y asina evita “cay 
den sombra di e maldad cu ta 
acompaña cierto gestornan.” 


Potretnan ta pertenece na 
Facebook di minister Glen- 
bert Croes. 


Ingris Molina: 
“Aruba no ta di un, Aruba ta di nos tur, nos tur cu ta aporta 
na su crecemento” 


Ayera, 
comunidad 
Do- 
minicano a celebra nan di 
180 aniversario, un fecha 
importante pa Republica 
Dominicana. Na Aruba e 
comunidad Dominicano 
a conmemora e fecha aki 
cu un acto special ayera 
mainta ariba e Plaza Juan 
Pablo Duarte. Pa tin un 
bista ariba e sentimento di 
e diaspora Dominicano na 
Aruba, Bon Dia a comb- 
ersa cu Ingris Molina, un 
dama naci na Republica 
Dominicana pero cu a 
haci Aruba su hogar. 


Ingris a nace na Republica 
Dominicana. Cu un edad 
jong el a subi avion dia 17 di 
september 1986 y a bin biba 
na Aruba, pa bin biba cu su 
mama. El a studia accounant- 
cy na Liceo Victor Estrella 
Liz na Republica Domini- 
cana y aworaki e tin su propio 
negoshi na Aruba, LeTopaz 
Beauty for U. 


Ingris ta conta Bon Dia Aru- 
ba cu for di cu el a yega Aruba 
for di Republica Dominicana, 
tabata te despues di cinco aña 
el a bishita su pais di origen 
back. Despues di esey na vari- 


os ocasion el a yega di bishita 
su pais di origen, pasobra su 
yiu muhe tabata den mundo 
di modelahe y tabata competi 
internacionalmente y un di e 
concursonan ey tabata na Re- 
publica Dominicana. 


El a sigui conta cu aworaki e 
tin mas di cinco aña sin bay 
Republica Dominicana, y al- 
gun cos cu e ta sinti hopi falta 
di dje ta e calor di e hende- 
nan, e lugarnan manera riu, 
montaña... y un persona hopi 
special na su curason. 


Ariba loke ta trata diferen- 
cianan entre Republica Do- 
minicana y Aruba cu ta so- 
bresali, Ingris ta remarca cu 
e ambiente Latino, e manera 
di deal cu otro. El a lamenta 


cu na Aruba el a yega di ex- 
perimenta 
discriminacion, 
y e ta considera esaki tambe 
un punto di diferencia cu ta 
sobresali. 


Den contexto di celebracion 
di cultura Dominicano riba e 
dia di Independencia, Ingirs 
a bisa cu un di e cosnan cu e 
ta encanta mas ta e cuminda 
Dominicano, y su cumind- 
anan faborito ta e sancocho, 
locrio y asopao, cumindanan 
cu ta haciele corda riba su di- 
anan cu e tabata ainda na Re- 
publica Dominicana. 


Por ultimo, como un stran- 
hero, ciudadanonan Domini- 
cano cu a bin Aruba y haci e 
isla aki nan hogar, Ingris tin 


un mensahe special pa e co- 
munidad di inmigrantenan 
na Aruba: 
“E ta duro ora bo sali for bo 
pais pa un miho manera di 
bida. Den mi caso, mi a bin 
hopi jong y mi por a integra 
y adapta na Aruba su cultura 
y su hendenan sin lubida mi 
raiz. Pero a mi lo bisa abo cu 
a inmigra, respeta y adapta. 
Aruba no ta di un, Aruba ta di 
nos tur, nos tur cu ta aporta 
na su crecemento. Duna dan- 
ki pa e portanan cu ta habri y 
sea agradecido.” 

Leonardo Figaroa 
“Si PDP por haya representacion den parlamento, nos kier establece 
un estudio parlamentarioariba derecho di mucha” 


Ayera mainta, lider di Par- 
tido Direccion Politiea 
(PDP), Leonardo Figaroa 
a tene un conferencia di 
prensa unda el a cuestio- 
na algun punto y tambe 
a informa cu el a entrega 
diferente carta pa haya 
documento y por informa 
pueblo miho tocante vari- 
os topico. 


Figaroa a señala cu e tin un 
preocupacion pa loke ta trata 
e maneho di DIP, caminda el 
a manda na parlamentarionan 
un carta relaciona cu DIP 
tin un rol importante riba 
economia. Ademas el a so- 
licita na minister presidente, 
Evelyn Wever-Croes, cierto 
documentonan riba e inves- 
tigacion cu a ser haci y tambe 
e “depolitisacion” di departa- 
mentonan manera a sigura. 
“Pasobra e no a bin parla- 
mento y splica precies con 
el a haci uso di e ley cu DIP 
ta traha cune. Ademas con 
bo por garantisa cu ora bo ta 
duna e departamento di DIP 
un mandato cu bo no ta bay 
hinca man politicamente, nos 
ta spera cu parlamento por 
haci algo. P’esey nos a entre- 
ga par di carta na parlamento 
dialuna ultimo regardando e 
preocupacionnan cu nos tin, 
pasobra sea e minister no ta 
haciendo su trabao, e ta des- 
via di locual ta su autoridad 
of e ta gañando pueblo atrobe 
cu implicacionnan grandi pa 
locual ta impacto socio eco- 
nomico.” 


Figaroa ta afirma cu e ta sinti 
su mes hopi preocupa pa ex- 
presionnan haci pa minister 
di Energia, Glenbert Croes 
riba e tema exploracion di gas 
y tambe cifranan di desem- 
pleo bao di hobennan, y pa 
e motibo a entrega un LOB 
Verzoek riba esey. 
Figaroa ta sigura cu e ta para 


contra tur exploracion di gas 
y/of petroleo. “Como hoben 
politico, mi no ta kere cu e 
hecho cu cada biaha prome 
cu eleccion ta bin cu expre- 
sionnan populista pa purba 
gana voto y ta gaña full un 
districto di San Nicolas cu e 
ta bay habri e refineria,” el a 
bisa. 


Tocante cifranan di desem- 
pleo cu a baha cu 9%, Figaroa 
entrega un LOB Verzoek pa 
puntra e minister encarga ki 
estudio Departamento di La- 
bor ta haci pa yega na e por- 
centahe ey. 


Tambe, Figaroa a sigura cu 
el a solicita na minister di 
Husticia y Asuntonan Social, 
Rocco Tjon, algun documen- 
to cu ta relaciona cu derecho 
di mucha y ta enfoca riba 
abuso sexual. For di 21 dia 
pasa Figaroa a solicita rapport 
of conseho cu Tjon a laga 
traha, debi cu segun Figaroa 
ta señala, e minister a infor- 
ma prensa cu el a institui un 
comision cu lo keda encarga 
cu e tareanan di derecho di 
mucha, pero e dianan ta pasa 
y Figaroa a señala cu e no a 
haya un contesta. “Esaki ta un 
tiki desapunto mirando cu 
esaki ta un gobierno cu tabata 
priminti bon gobernacion y 
transparencia.” 


Segun articulo 4 inciso 4, e 
minister por informa despues 
di 3 siman na en persona cu a 
haci e peticion cu kisas ta bay 
tin mester di 21 dia mas. Esey 
tampoco no a sucede y e ora 
ey pa Figaroa, esey kiermen 
cu nan no a haya un contesta. 
Sinembargo, ayera a entrega 
un bezwaarschrift. 
“E meta cu mi tin cu esaki 
no ta solamente pa informa 
pueblo cu nos ta biba riba 
un pais cu tin derecho, mi ta 
comprende cu tin hende cu ta 


bisa cu mi ta haci esaki como 
stand politico, pero como un 
organisacion politico nos no 
ta sinta den parlamento ainda 
y esey ta pone e ora ey cu a mi 
no ta bay ataca un politico pa 
pret, pero mi kier tin e docu- 
mentacion corecto pa ora mi 
bay eleccion otro aña nos por 
bin cu proposicionnan tambe 
cu ta real. P’esey nos a pidi 
e documento di e minister 
concerni,” el a sigura. 


Di mesun manera, un otro 
carta a bay na presidente di 
parlamento, Edgard Vrolijk, 
pa motibo cu na 2020 Aruba 
a tene un manifestacion ma- 
sha grandi mes pa expresa e 
rechaso contra abuso sexual 
di mucha. Di esaki, Figaroa a 
destaca cu e tempo ey, Sticht- 
ing End Child Abuse cu otro 
organisacionnan a entrega un 
documento cu varios suger- 
encia pa locual ta trata cam- 
bionan den leynan y maneho, 
“cu te dia di awe ni un par- 
lamentario ni di oposicion ni 
di coalicion no a haci nada pa 
e topico di derecho di mucha 
of abuso sexual. P’esey mi ta 
pidi pueblo pa ta critico, pa- 
sobra awor nos ta bay wak 
con politiconan ta bay sali di 
forma populista pa gaña y ki- 
sas otro aña nos lo tende cu 
Evelyn ta bay bini cu e ley di 
seis minuut, ta algo cu el a 
priminti y esaki ta cosnan im- 
portante pa pueblo cuestiona 
parlamentarionan tambe, pa 
nan haci nan trabao.” El a 
bisa. 


Di loke ta trata e carta pa 
presidente di parlamento, 
Figaroa a señala cu nan tin e 
documentonan y Figaroa ta 
puntra kico Vrolijk a haci te 
awe, con a percura pa den e 
comision di asuntonan social 
pa invita e Stichting of yama 
esnan cu tin mas conoce- 
mento riba e area aki pa wak, 
por ehemplo, kico ta e reto- 
nan? Figaroa tin speransa di 
haya algun contesta di Vrolijk 
maske el a sigura cu “mi no 
tin mucho confiansa den dje, 
pasobra e agenda cu e ta hiba 
ta e agenda di MEP y no esun 
di e bienestar general. Pero 
mi speransa ta pa e fraccion di 
partido RAIZ cu ta sostene e 
coalicion por haci un cambio 
aworaki.” 


Tambe, Figaroa ta spera cu 
parlamento por yama e min- 
ister concerni, esta Rocco 
Tjon, pa e por splica su 
maneho di kico e ta bin ta 


haci como gobernante cu ta 
responsabel pa e topico riba 
derecho di mucha y abuso di 
mucha pa pueblo por haya un 
tiki mas di clarificacion. 


Den Aruba su historia politi- 
co, manera Figaroa ta sigura, 
nunca antes den 10 aña aki 
parlamento no a haci uso di 
su derecho di encuesta, loke 
ta trata un investigacion y cu 
esey parlamento ta trata un 
rapport si por ehemplo, tin 
iregularidadnan mester en- 
trega esey na Ministerio Pu- 
blico, pa e motibo ey Figaroa 
a bisa cu nan a pidi na presi- 
dente di parlamento pa tambe 
institui un comision pa haci 
investigacion ariba e aspecto 
di derecho di mucha, unda 
nos ta ? kico nos ta haciendo? 
Y kico falta? Enfocando riba 
abuso di mucha unda por 
percura pa parlamento haci 


entrevista cu profesionalnan 
y traha un rapport pa bin cu 
sugerencia. 


“Mi kier pa pueblo com- 
pronde cu pa mi e lucha di 
derecho di mucha y vooral e 
topico di abuso sexual ta un 
topico pa mi hopi na mi cu- 
rason y e compromiso cu mi 
ta haci na pais ta cu si PDP 
por haya representacion den 
parlamento nos kier establ- 
ece un estudio parlamentario 
ariba e punto aki di derecho 
di mucha” Figaroa ta señala. 


Finalmente, a manda un otro 
carta na prome minister cu e 
peticion pa plataforma Trans- 
forma Pais e cual a bin cu 10 
punto specifico pa un dialogo 
nacional caminda Figaroa ta 
destaca e Landspakket y otro 
topiconan cu kier papia cu 
prome minister. 

Tratamento di presupuesto TPEF 2024: 
Segun Minister Oduber, TPEF tin entrada di 3.8 miyon florin pa 2024 


Ayera 
mainta 
den 
Parlamento di Aruba a 
tuma luga e tratamento 
di presupuesto di Tourism 
Product 
Enhancement 
Fund 
(TPEF) 
pa 
aña 
2024 na unda Minister 
di 
Turismo 
y 
Salud 
Publico, Dangui Oduber, 
a contesta pregunta di 
parlamentarionan y a toca 
diferente punto pa loke ta 
trata e topico aki. 


Manera 
ta 
conoci 
e 
tratamento di e presupuesto 
di TPEF mester a luga algun 
siman atras, pero pa motibo 
cu oposicion no a presenta 
den sala di Parlamento, no 
tabatin e cantidad minimo di 
parlamentario necesario pa 
por hiba un reunion publico. 


Minister Oduber a inicia 
constanto diferente pregunta, 
entre otro pregunta ariba e 
entradanan di TPEF pa 2024. 
El a splica e entrada di TPEF 
pa e aña aki ta na 3.8 miyon 
florin. Den comparacion cu 
otro presupuestonan, e aña 
aki tin un aumento y esaki, el 
a indica, ta debi na e reforma 
fiscal cu a wordo introduci, 
locual a conduci cu e fondo 
di TPEF tambe a haya un tiki 
mas entrada. 


El a señala cu si compara e 
presupuesto di aña 2024 cu 
presupuesto di aña 2022, por 
wak cu tabatin un aumento di 
casi 700 mil florin di entrada 
extra. E entrada extra aki a 
wordo dirigi pa e inversionnan 
cu ta wordo haci den e 
diferente proyectonan, entre 
otro Boardwalk Malmok y e 
proyecto di Aruba Amenities. 


E mandatario a remarca cu 
como Ministerio tin un gran 
cantidad di proyectonan di 
mehoracion 
di 
producto 
Aruba cu ta forma parti di 
e vision cu nan ta hibando 
conhuntamente cu ATA y 
TPEF, cu ta pone fondonan 
disponibel pa haci tur e 
inversionnan necesario pa 
e proyectonan. Tin varios 
proyecto 
cu 
ya 
caba 
a 
wordo entrega, tin cu ta den 
construccion y tin algun cu 
mester cuminsa ainda. 


Riba peticion di parlamentario 
Kamperveen, 
Minister 
Oduber a elabora ariba e lista 
di proyectonan cu a wordo 
entrega, cu ta andando y cu 
mester cuminsa. 


El a splica cu tabatin e 
proyecto di Hooiberg fase 
uno, cual tabata inclui e 


renobacion di e trapinan di 
Hooiberg. E di dos fase di e 
proyecto aki lo bira e creacion 
di un atraccion turistico na 
Hooiberg. 


E proyecto na Mangel Halto 
a inclui e renobacion di e 
palapanan cu algun ciudadano 
a vandalisa y a kima. Pa drecha 
esaki, el a indica, mester a 
haci inversion di algun cien 
mil florin pa pone palapanan 
nobo. Aworaki ta bay sigui cu 
e di dos fase na Mangel Halto 
cual ta pa organisa henter e 
area aki miho. 


El a sigui splica cu na area di 
Boardwalk Malmok ya caba 
e prome dos fasenan di e 
proyecto aki a wordo entrega 
y aworaki nan ta bezig cu 
e di tres y cuater fase. El a 
remarca cu e deseo ta pa 
final di 2025 keda cla cu full 
e proyecto aki cual ta conecta 
e caminda di Radisson Blu 
te cu Fisherman’s Hut, cu 
actualmente no ta e caso. 


Otro proyecto cu ta andando 
cu e mandatario a trece pa 
dilanti ta e embeyecemento 
di 
Eagle 
Beach 
Strip. 
Esaki ta un proyecto cu ta 
cuminsa desde e rotonde di 
e hotel Amsterdam Manor 
y ta termina na e rotonde di 
Alhambra Mall. E meta di e 
proyecto aki, el splica, ta pa 
crea uniformidad na henter 
e area aki, percura pa tin 


acera pa turista- y localnan 
por cana trankil y percura pa 
embeyece henter e caminda 
aki. 


E proyecto aki ta reparti den 
seis parcela y ya caba e prome 
cuater parcela ta andando caba 
y e otro dos parcela, segun el 
a indica, mester cuminsa cana 
e aña aki. 
Otro proyecto cu ta andando, 
y cu ta relaciona na e daño 
cu UTV’s y ATV’s ta causa 
na naturalesa, ta e proyecto 
di un “Mountain Bike Trail.” 
Minister Oduber a splica cu 
algun aña pasa a cuminsa 
pensa ariba e cambio pa crea 
otro atraccionnan pa asina 
evita e daño cu UTV’s y 
ATV’s ta causa na naturalesa. 


Asina a pensa pa bin cu un 
caminda 
bais, 
“Mountain 
Bike Trail”, pa ofrece esaki 
como un atraccion nobo na 
e turistanan en bes di haci 
uso di UTV’s y ATVS. El 
a agrega cu e caminda no ta 
completamente cla ainda, e 
ta den ehecucion y falta dos 
fase pa termina y entrega e 
proyecto. 


E 
masterplan 
di 
Sero 
Colorado ta un proyecto cu 
gobierno tin varios aña den 
planning, den ehecucion. E 
status actual di e masterplan 
di Sero Colorado ta cu ya 
caba a entrega fase dos di e 
proyecto di Baby Beach. E 


proyecto aki mes a wordo 
dividi den tres fase y aworaki 
e ta den su ultimo fase cu 
ta encera e renobacion y 
mehoracion di e canchanan 
di tennis y construccion di 
un restaurant, cual segun el a 
indica, lo mester cuminsa pa 
e di dos kwartaal di e aña aki. 


Pa loke ta trata e kiosconan 
cu 
tabatin 
intencion 
di 
construi, el a informa cu 
esaki no ta continua mas. El 
a splica cu durante e destaho 
publico, e companianan cu 
a participa a bid dos biaha e 
suma cu a wordo presupuesta 
of cu gobierno a pensa cu e 
kiosconan aki lo por a costa. 
Esaki a pone cu no tabatin 
e fondo pa construi e dos 
kiosconan aki y e ora a cancela 
e parti aki di e proyecto. 


El a sigui splica cu banda di 
esaki parti di e masterplan 
ta inclui e proyecto di 
mehoracion di infrastructura 
y 
embeyecemento 
na 
Rodgers Beach na unda ta 
bay move e caminda pa crea 
mas espacio riba beach, ta bay 
bin cu parkeo nobo y palapas, 
entre otro. 


El a indica cu pa e proyecto 
aki ya caba e destaho publico 
y e gunning a tuma luga y 
aworaki e contratista cu a gana 
e destaho publico mester ta 
preparando e proyecto aki pa 
cuminsa. 


Otro 
proyecto 
cu 
e 
mandatario a menciona ta 
e proyecto di Alto Vista. E 
meta di e proyecto aki ta 
pa crea un miho maneho 
di bishitantenan y crea un 
espacio di paz y trankilidad 
pa e usuarionan. 


El a indica cu ta bay percura 
pa move tur e desordo cu 
tin dilanti e kapel na unda 
tin bendemento di souvenir, 
cuminda y bebida, y tambe 
tocamento di musica mas leu 
y nan ta bay organisa e area 
pa esnan cu ta haci uso di e 
kapel, por haci uso di esaki 
trankilamente. E proyecto aki 
tambe ta bay cuminsa e aña 
aki. 


Otro proyecto cu a wordo 
anuncia 
pa 
gobierno 
pa 
crea atraccion nobo y un 
spin off economico den 
diferente districto di Aruba 
ta e proyecto di anker na 
Cas Ariba. Minister Oduber 
a splica cu ya caba a entrega 
fase uno di e proyecto aki 
y fase dos inclui crea un 
atraccion nobo den centro di 
Santa Cruz. 


Un di e proyectonan mas 
grandi cu den ehecucion 
ta e proyecto di Gateway 
2030 cual ta e ampliacion y 
renobacion di Aeropuerto 
Internacional Reina Beatrix. 
El a splica cu e prome fase 
di e proyecto aki, fase 1A, lo 
mester ta kedando cla e aña 
aki y na mesun momento 
e 
planificacionnan 
pa 
e 
siguiente fase, 1B, tambe ta 
kedando cla pa asina cu fase 
1A termina, por cuminsa cu 
fase 1B. 


Tambe 
tin 
proyecto 
di 
Welcome Festival Plaza cual 
ta bay ta na e rotonde pafo 
di Aruba Ports Authority na 
unda ta bay crea un festival 
plaza pa tanto local y turista 
por haci uso di e plaza aki y 
ta bay combina esaki cu un 
reconocemento di musiconan 
local. 


Por ultimo el a menciona 
e proyecto di compra y 
renobacion di ex edificio 
di DOW. El a informa cu 
ya caba APA a cumpra e 
edificio aki, cual lo bira un 
combinacion di oficina di 
Aruba Ports Authority y un 
Visitor Information Center 
cu ta bay ser maneha pa ATA 
na unda turistanan por yega 
y haya informacion di kico 
tur nan por haci durante nan 
estadia na Aruba. 

Secretario di Estado Alexandra van Huffelen: 
“Sabiendo cu kibra e acuerdo lo resulta den un tasa di 
interes mas halto, Aruba a scoge riba su mes pa hacie” 


Den un carta fecha 27 di 
februari 2024, Secretario di 
Estado Hulandes pa Rela- 
cionnan di Reino, Alexandra 
van Huffelen a contesta dife- 
rente pregunta di fraccionnan 
GroenLinks-PvdA, CU, Volt 
y PvdD relaciona cu e Ley di 
Reino pa Supervision Finan- 
ciero na Aruba. 


RAft 
GroenLinks-PvdA a cues- 
tiona e pensamento tras di e 
decision di e Secretario di Es- 
tado pa solamente refinancia 
e debe di Covid di Aruba cu 
un interes mas abao si Aruba 
bay di acuerdo cu e Ley di 
Reino pa Supervision Finan- 
ciero (RAft), sin importa e 
riesgo financiero cu Hulanda 
asumi cu e refinanciamento 
en cuestion. Van Huffelen ta 
bolbe reitera e biaha aki cu 
e schema di supervision fi- 
nanciero tambe mester duna 
gobierno Hulandes un sigu- 
ransa a largo plaso cu no ta 
bay cambia unilateralmente. 
Esaki ta pasobra tin prestamo 
a largo plaso. “Solamente un 
Ley di Reino ta duna nos e 
siguransa aki,” Van Huffelen 
ta indica. “Desde 2010, un 
Ley di Reino pa Supervision 
Financiero tambe ta aplica pa 
e otro paisnan Caribense den 
Reino, cu tambe ta regula fa- 
cilidadnan di prestamo. Inci- 
dentalmente, Aruba a bay di 
acuerdo cu un Ley di Reino 
na 2020. Esaki a resulta den e 
entrega conhunto di un RAft 
na Tweede Kamer. Despu- 
es cu na 2020, 2021, y 2022 
no solamente e prestamo di 
Covid sino tambe otro dos 
prestamo a keda otorga na 
Aruba, Aruba a informa mi 
aña pasa cu no tin consenso 
mas riba un Ley di Reino.” 


Van Huffelen a agrega cu 
tanten cu supervision finan- 
ciero ta regla den un acuerdo 
local, e riesgo di credito pa 
Hulanda ta keda mas grandi 
compara cu un Ley di Reino. 
Esaki pa motibo di e posibili- 
dad cu por cambia of termina 
un acuerdo local unilateral- 
mente. E prestamo di Covid 
ta un suma di Afl. 915.5 mi- 
yon, y e otro dos prestamo 
ta Afl. 523.1 miyon. Segun 
Van Huffelen, a otorga tur 
prestamo despues di e segun- 
do tranche di sosten di likides 
bao asuncion cu tabatin un 
acuerdo pa regula supervi- 
sion financiero den un Ley 
di Reino. Gobierno di Aruba 
a firma esaki na 2020, y pues 
Van Huffelen ta considera cu 
e tasa di interes tabata conoci 


di antemano. 


CU a puntra Van Huffelen 
tocante e postura di prome 
minister di Aruba cu gobier- 
no no por haci amienda uni- 
lateral na e LAft. E Secretario 
di Estado ta destaca cu na 
2015 a acorda cu gobierno di 
Aruba no lo coopera den haci 
amienda na e LAft sin per- 
miso di Conseho di Minister 
di Reino. Sinembargo, esaki 
no ta anula e posibilidad cu 
Aruba por cambia e LAft uni- 
lateralmente. Ademas, den 
e conseho manda pa Prome 
Minister di Aruba na Tweede 
Kamer dia 19 di december 
ultimo, ta bisa cu esaki ta po- 
sible. 


Den un conseho solicita for 
di Aruba, ta declara cu can- 
celacion di e protocol ta posi- 
ble, loke lo nulifica e acuerdo 
di 2015. Autor di e conseho 
ta reconoce cu a lo menos, 
despues di nulifica unilater- 
almente e protocol, Aruba 
tin flexibilidad pa unilater- 
almente cambia e LAft. “E 
hecho cu autor (di e conseho) 
no ta haya esaki probable no 
ta disminui e posibilidad,” 
Van Huffelen a bisa. 


Van Huffelen ta confirma 
pa PvdD cu e desbentaha 
cu Aruba ta sufri pa no kier 
cumpli cu e rekisito pa coop- 
era den establecimento di 
RAft ta calcula na Afl. 305 
miyon. E fraccion ta putra 
Van Huffelen si e ta compro- 
nde cu Aruba ta considera un 
infraccion riba su autonomia 
e hecho cu mester paga un 
suma adicional asina grandi 
pa no kier acepta regulacion 
bao di un ley di Reino, pero 
Van Huffelen ta recorda cu 
gobierno di Aruba a bay di 


acuerdo cu e RAft prome cu 
a otorga un gran parti di e 
prestamonan. Sabiendo cu 
kibra e acuerdo lo resulta 
den un tasa di interes mas 
halto, Aruba a scoge riba su 
mes pa hacie. Hulanda ta- 
bata dispuesto pa refinancia 
e prestamonan di Covid bao 
cualkier escenario y a co- 
munica e condicionnan pa 
e escenarionan aki na Aruba 
na tempo y hopi prome cu e 
prestamonan caduca. 
“E manera di refinancia e 
debe di gobierno ta un asunto 
pa e pais mes,” Van Huffelen 
ta skirbi. “Mi ta respeta es- 
cogencia di Aruba. Aruba 
tambe por scoge pa refinancia 
e prestamonan riba mercado 
capital y paga nan na Hulan- 
da.” 


PvdD ta nota cu ta parce cu 
Aruba a incorpora e norman- 
an presupuestario den e RAft 
proponi den su propio LAft, 
cu no tin indicacion cu ta 
spera problema di repago na 
Aruba, y cu e incorporacion 
di e normanan den LAft no 
ta relevante pa Aruba ya cu 
no tin garantia cu Aruba no 
ta bay cambia LAft unilater- 
almente perhudicando Hu- 
landa. 
Un biaha mas, Van Huffelen 
ta reitera cu a diferencia di 
RAft, LAft no ta un garan- 
tia ya cu Aruba por cambi’e 
unilateralmente, y pues cu- 
alkier provision den LAft no 
ta duna garantia suficiente 
pa Hulanda. Van Huffelen 
ta keda para riba e hecho cu 
maske gobierno di Aruba 
por inclui cualkier norma of 
provision den LAft, e hecho 
cu por cambia e LAft uni- 
lateralmente ta haci cualkier 
provision of norma den dje 
irrelevante. 


E parlamentarionan a puntra 
si e Secretario di Estado ta 
dispuesto pa entrega e pre- 
gunta na Raad van State of 
landsadvocaat si e postura 
di Hulanda riba e estableci- 
mento di e RAft por constitui 
un abuso di autoridad legal- 
mente inaceptable di autono- 
mia di Aruba segun Statuut, 
pa loke Van Huffelen a con- 
testa cu no tin abuso di au- 
toridad den e caso aki, pues 
e no ta mira motibo pa busca 
conseho. 


Proporcion di debe 
Contestando fraccion CU, 
Secretario di Estado Van 
Huffelen a bisa cu a pesar cu 
e desaroyo di finanzas publi- 
co na Aruba ta duna speransa, 
e tasa di debe – esta e debe di 
gobierno como porcentahe di 
GDP – ta fluctua principal- 
mente pa desaroyo di e GDP, 
e asina-yama ‘efecto nomi- 
nal’. Prome cu pandemia, 
tabatin un tendencia di re- 
duccion den e proporcion di 
debe pa motibo di un sector 
prospero di turismo, duran- 
te e pandemia un aumento 
skerpi den e proporcion pa 
motibo di un contraccion 
economico significante, y 
despues di pandemia, un re- 
duccion substancial pa mo- 
tibo di un recuperacion eco- 
nomico fuerte. 
“Maske e proporcion di debe 
ainda ta significantemente 
mas halto cu e balor recomen- 
da pa IMF di 55% di GDP, 
IMF ta spera cu e proporcion 
di debe ta continua baha den 
proximo dianan. IMF ta en- 
fatisa cu e riesgo pa sostenibi- 
lidad di debe a termino me- 
dio ta keda halto pa motibo di 
e expectativa di un slowdown 
den crecemento economico,” 
segun Van Huffelen. “Pa mo- 
tibo di e structura economico 
unilateral di Aruba, finanzas 
publico tambe ta particular- 
mente dependiente riba e 
desaroyo di turismo y pues 
ta extra vulnerable.” Pa man- 
tene e proporcion di debe 
den reduccion, ta necesario 
pa tin un politica presupu- 
estario responsable. Den su- 
pervision financiero, ademas 
di norma presupuestario y 
proporcion di debe, tambe 
ta duna atencion na otro as- 
pecto, manera maneho finan- 
ciero. Van Huffelen ta destaca 
cu e retrasonan significante 
den adopcion di cuenta anual 
y reportahe atrasa na CAft, 
tin visibilidad limita riba fi- 
nanzas publico, cual tambe ta 
conta como incertidumbre pa 
Hulanda. 

Parlamento di Aruba a aproba proyecto monumento di Segundo Guera 
Mundial na Seroe Colorado 


Diamars 27 di februari, 
Parlamento a trata e Pre- 
supuesto di Tourism Prod- 
uct Enhancement Fund, 
TPEF 2024. Den e presu- 
puesto aki tin 350 mil flo- 
rin pa e proyecto di World 
War II Memorial. Ta trata 
di un monumento y en- 
torno di Segunda Guera 
Mundial cu lo hancra e 
patrimonionan di Aruba 
y lo bira un atraccion hopi 
interesante pa crea un ex- 
periencia distinto tanto 
pa nos hendenan local y 
bishitantenan. E monu- 
mento lo ta situa na Seroe 
Colorado na San Nicolas. 


World War II Memorial ta 
un tremendo proyecto cu ta 
wordo ehecuta pa e Comis- 
ion di Aruba Amenities cu 
Prome Minister Evelyn Wev- 


er-Croes a institui. Esaki ta un 
comision cu ta traha riba con 
por upgrade/mehora e patri- 
monionan di Aruba y crea un 
experiencia pa nos hendenan 
local y bishitantenan, como 
parti di con pa crea e ‘orange 
economy’/ economia creativo 
rond di e patrimonionan. E 
proyecto ta wordo haci den 
colaboracion di DOW, ATA y 


señor Dufi Kock. 


Cu e monumento World War 
II Memorial lo enfoca riba e 
papel crucial cu Aruba a hun- 
ga den Segundo Guera Mun- 
dial pa suministra combus- 
tibel na avionnan Mericano 
cu tabata sostene e forsanan 
aliado contra e Alemannan. 
Aruba a wordo bombardia pa 


e Alemannan y nos pueblo 
a pasa momentonan di hopi 
tension, y hopi hende a perde 
nan bida. 


Prome Minister a duna di 
conoce cu ya a dialoga cu 
tour operators y nan ta hopi 
interesa pa participa. Fase 2 
di e proyecto ta pa brinda un 


recorido na e bishitantenan 
y despues di basha parti di e 
muraya di refineria abou, e 
bishitante por mira e loke a 
resta di e refineria cu a pro- 
duci e fuel contribuyendo na 
victoria di forsanan aliado y 
fin di Segundo Guera Mun- 
dial. 


Minister Glenbert Croes ta contesta 
pregunta di parlamentario di MAS 


Ya caba a presenta y splica 
maneho varios biaha den 
Parlamento 


Den 
ultimo 
simannan, 
parlamentario di fraccion 
MAS, 
Marisol 
Lopez 
Tromp a haci publico un 
serie di pregunta dirigi na 
minister di Energia, Labor 
y 
Integracion, 
Glenbert 
Croes, tocante algun aspecto 
di su maneho. Mediante 
un comunicado di prensa, 
Croes a contesta dos di e 
preguntanan aki. 


E prome pregunta di Lopez- 
Tromp ta cuestiona si Minister 
Croes a otorga un permiso 
specifico cu no ta segun conseho 
di DIMAS. 
Segun e comunicado, Croes 
a 
contesta 
Lopez-Tromp 
indicando cu e persona en 
cuestion tabatin 5 permiso 
di trabao y 2 di estadia bao di 
personalia falso, y tur 7 permiso 
a wordo otorga door di DIMAS. 
Esaki tabata prome cu Croes a 
asumi e cartera di Integracion. 


Croes a sigui splica cu e di 
8 permiso a wordo nenga 
pendiente di un investigacion 
na Censo, mirando cu e persona 
aki a declara voluntariamente 
di tin un identidad falso desde 
cu e tabata menor di edad. Na 
November 2022, e persona aki 
a cuminsa un caso na corte pa 
pidi medida temporal y esaki 
ta momento cu Croes a haya 
conocimento di e caso aki. 


Pa permiso number 9, Croes 
a indica cu despues di a tuma 
conseho 
di 
AVI-commissie, 
basa riba e veredicto di hues di 


dia 8 di Februari 2023 (Lar. nr. 
AUA202204192), a otorga dicho 
permiso. Tambe Croes a splica 
cu DIMAS a manda conseho pa 
su persona den e caso aki, cual 
tabata pa revoca e permisonan 
anterior (1-7), cu DIMAS mes a 
otorga como departamento y pa 
warda e resultado di diferente 
investigacion prome cu otorga 
permiso 
9 
y 
10. 
DIMAS 
no a conseha pa no otorga 
ningun permiso. Peticion pa 
cu revocacion di permisonan 
anterior ta den evaluacion, y pa 
loke ta permiso 9 y 10 lo keda 
pendiente pa veredicto den e 
caso aki pa tuma un decision 
final. 


Ademas, Lopez Tromp a pidi un 
reunion publico den Parlamento 
cu Croes relaciona cu e caso 
di Kathy Paskel, director di 
DIMAS. 
Croes a indica cu den e ultimo 
dos aña, su persona tabata den 
diferente reunion publico den 
Staten. Ultimo biaha tabata dia 
14 di December 2023, na unda 
el a duna splicacion amplio pa 
cu su maneho di integracion, 
como tambe tocante e relacion 
cu sra Ruiz-Paskel. El a indica 
di a duna splicacion amplio di e 
casonan den corte y cu lo actua 
conforme e veredictonan di 
hues. 


Croes ademas a indica cu el 
a atende varios reunion di 
Parlamento unda a presenta y 
elabora riba su maneho, y pues 
ta considera e critica di Lopez 
Tromp como uno sin base. 

Riba diahuebs 22 di febru- 
ari a trata pa prome biaha 
na Horacio Oduber Hos- 
pital dos Embolisacion di 
Arteria di Prostaat (Pros- 
taat Arterie Embolisatie 
- PAE) danki n’e coopera- 
cion entre radiologonan di 
intervencion Mijntje van 
den Oever di HOH y Sy- 
tse Oudkerk di Link2Care 
Clinics Hulanda. Bentah- 
anan di e tratamento aki 
pa pashentnan cu tin keho 
orinario ta e duracion cor- 
tico di e tratamento cu ta 
sosode durante admision 
di un dia y ta wordo haci 
sin cu mester bay bou di 
anestesia. Y e pashent por 
bay bek cas den cuater 
ora. Banda di esaki ta im- 
portante pa menciona cu 
e chens pa complicacion 
(sexual) ta mas chikito 


compara cu e operacion di 
prostaat regular (TURP). 


Por lo menos un den cada 
tres hende homber riba 50 
aña ta sufri di kehonan ori- 
nario. Cerca hende homber 
kehonan orinario por tin 
diferente causa pero mayo- 
ria biaha ta un aumento be- 
nigno (no malo) di e prostaat 
(BPH). E prostaat cu a au- 
menta ta pone presion riba e 
asina yama ‘plasbuis’ y asina 
causa problema pa orina. Uzo 
di pilder solamente ta yuda 
trata e sintomanan, pero no ta 
yuda gara e motibo original. 


Urologo na HOH Randall 
Leong: “E tratamento di PAE 
ta un tremendo adicion banda 
di e conocido operacion yama 
TURP pa trata pashent cu no 
por bay bou di anestesia of cu 


tin un ‘catheter’ permanente 
di blaas.” 


Sytse Oudkerk, radiologo di 
intervencion na Link2Care 
Clinics Hulanda: “na Merca y 
otro paisnan Europeo e trata- 
mento di PAE aki ya pa hopi 
aña ta wordo haci caba. Na 
Portugal cerca profesor Pis- 
co, e pionero di e tratamento 
innovativo aki, mi persona 
a siña e tratamento aki y al- 
abes a introduci esaki na aña 
2022 na Hulanda na nos cli- 
nica specialisa na Bilthoven 
- Utrecht. 


Radiologo di intervencion na 
HOH Mijntje van den Oev- 
er: “danki na e colaboracion 
entre HOH y Link2Care 
Clinics nos kier haci e trata- 
mento innovativo y impor- 
tante aki disponibel pa hende 
homber cu keho orinario na 
Aruba y pronto pa otro isla- 
nan den region.” 


Jacco Vroegop, presidente di 
Hunta di directiva di HOH: 
“Horacio Oduber Hospital 
na Aruba ta sinonimo di in- 
novacion, calidad y servicio. 
Cu e yegada di e tratamento 
aki nos ta amplia un bes mas 
nos servicio di cuido medico 
cu tin un balor grandi pa hopi 
pashent masculino cu tin e 
asina yama ‘Benigne Prostaat 
Hyperplasie’ (BHP). Mi ta 
sumamente orguyoso cu nos 
ta e prome hospital den re- 
gion Caribe Hulandes pa fa- 
cilita e tratamento aki di PAE. 
Un otro tremendo paso mas 
di ful nos team na HOH!” 


Horacio Oduber Hospital cu tratamento inovativo pa kehonan orinario: 
Pa prome biaha ta ehecuta embolisacion di arteria di prostaat 
den Caribe Hulandes 

Hulanda: 
Hopi studiante no tin e habilidadnan rekeri 
den matematica 


(NLTimes) - Un 72 por- 
ciento masivo di studian- 
tenan den nan di dos aña 
di educacion secundario 
(VMBO) y 20 porciento 
di educacion pre-univer- 
sitario (HAVO-VWO) no 
tin e habilidadnan rekeri 
den matematica, Educa- 
tion Inspectorate a re- 
porta despues di haci en- 
cuesta cu e studiantenan 
aki den aña 2021 pa 2022. E 
Inspectorado ta preocupa 
cu e falta di habilidadnan 
matematico lo pone den 
peliger e prospecto den 
futuro di e hobennan aki. 


Pa fin di e di dos aña di edu- 
cacion secundario, studian- 
tenan di VMBO mester yega 
e nivel 1F, e standard minimo 
cu cual mester cumpli na fi- 
nal di educacion primario en- 


foca riba habilidadnan basico 
manera lesa un instrument pa 
midi y converti tamañonan. 
Mayoria studiante den di dos 
aña di VMBO no ta na e nivel 
aki. Studiantenan di HAVO y 
VWO ta rekeri yega nivel 2f, 
habilidadnan den maneha 
tempo y placa, orientacion 
general y habilidadnan di 
midi. Segun e Inspectorado, 
e habilidadnan aki ta crucial 
pa funcionnan social inde- 
pendiente cu ta crucial. Un 
di 5 parti di studiantenan di 
HAVO y VWO no ta cumpli 
cu e rekisito aki. 


Pa fin di e educacion se- 
cundario, studiantenan di 
VMBO mester tin por lo me- 
nos nivel 2F y studiantenan 
di HAVO y VWO mester tin 
nivel 3F, necesario pa exito 
den educacion mas halto. 


Mirando cu asina hopi studi- 
ante no ta cumpli cu e rekisi- 
to minimo den comienso di 
nan educacion secundario, 
e Inspectorado tin preocu- 
pacion cu e chens cu nan lo 
cumpli cu e rekisito na final. 
“Studiantenan cu no ta do- 
mina e nivelnan aki ta limita 
den nan futuro,” E Inspec- 
torado a declara. “Na final di 
dia, bo ta enkontra cifranan 
den ambos bo bida personal 
y den bo educacion of trabao. 
Por ehempel, den forma di 
cantidad na e tienda of riba 
bo recibo di coriente. Pero 
tambe como cantidad den 
recetanan. Of den sumanan 
cu cual bo ta resolve un prob- 
lema.” 


A causa di escasez den docen- 
te, e materia di matematica 
hopi biaha ta ser duna pa do- 


centenan cu no ta cualifica, 
specialmente den VMBO, 
segun e Inspectorado. Apesar 
di esaki, mayoria studiante 
den educacion secundario 
ta bisa cu nan docente di 
matematica ta splica cos bon 
y den diferente maneranan 
te ora cu nan compronde es- 
aki. E ta pensa cu e causa pa 
e atraso por ta parcialmente 
a causa di un mal conexion 
entre educacion primario y 
secundario. Por ehempel, e 
docente den scol secundario 
por usa nombernan diferente 
pa e mesun conceptonan. E 
habilidadnan matematico cu 


muchanan ta adkiri den edu- 
cacion primario no ta mante- 
ni suficientemente den edu- 
cacion secundario. 


E Inspectorado ta urgi edu- 
cacion secundario pa presta 
mas atencion y tempo na siña 
e habilidadnan matematico 
basico ademas di trece el- 
ementonan matematico den 
otro materianan. Lesnan di 
matematica tambe mester di 
“mas profesionalisacion,” se- 
gun e Inspectorado, urgiendo 
scolnan pa mehora nan cali- 
dad. 


Hulanda: 
Prome shelter pa refugiado 
di Ucrania ta cera 
temporalmente; No tin cama 
disponibel 


(NLtimes) - E shelter pa 
refugiadonan 
di 
Ucraia 
na Jaarbeurs, Utrecht ta 
cera 
temporariamente, 
Veiligheidsregio 
Utrecht 
a reporta.”E localidad ta 
sobrepobla, cual ta causa 
insuficiente 
capacidad 
di 
cuido disponibel, rijnan largo 
pa facilidadnan di higiena y 
falta di privacidad,” e oficina 
di siguridad regional a bisa. 


E falta di otro shelternan na 
Hulanda a crea un situacion 
dificil, Veligheidsregio a bisa. 
Varios 
persona 
di 
Ucrania 
a reporta na e shelter HUB 
despues di yega Hulanda. E meta 
ta di muda nan na un shelter mas 
sostenibel otro caminda den e 
pais dentro di 24 ora. Segun e 
Veiligheidsregio, 
actualmente 
no tin mas espacio disponibel pa 
personanan di Ucrania y no tin 
prospecto di haya luganan nobo. 
Sinembargo, 50 pa 70 persona di 
Ucrania ta yega tur dia. 


E localidad na Jaarbeurs por 
provee shelter di un dia pa te 140 
persona. Si no tin otro luganan 
disponibel pa personanan di 


Ucrania na Hulanda, e shelter 
ta bira sobrepobla. “Si tin mas 
di 140 persona, e clausura 
temporario ta bira necesario te 
ora cu tin suficiente luga den e 
pais pa bolbe habri.” 


E HUB shelter lo habri back 
na menos cu menos di 80 cama 
ta ocupa y “tin un prospecto 
realistico di mas di suficiente 
luga disponibel.” Actualmente lo 
haci un excepcion pa muchanan 
y personanan vulnerabel. E 
shelter lo acepta nan te ora cu 
nan por. E personanan adulto 
cu no ta vulnerabel registrando 
na Jaarbeurs ta ser pidi pa busca 
nan propio acomodacion otro 
caminda. Alcalde di Utrecht 
Sharon 
Dijksma 
a 
ama 
e 
clausura “un decision dificil 
pero necesario.” 


E clausura ta ser haci cu “un 
curason pisa” Jaap Donker 
a expresa, ken ta director di 
Veiligheidsregio 
Utrecht. 
“Mirando e situacion, mi kier 
haci un peticion urgente pa 
organisa mas luga nacionalmente 
of duna nos un diferente tarea.” 

(NLTimes)—Supuesto 
lider di crimen organisa 
Ridouan Taghi a ser con- 
dena y sentencia pa bida 
den prizon hunto cu dos 
otro acusado, Saïd R. en 
Mario R., pa carganan 
treci contra nan den un 
caso 
envolviendo 
seis 
asesinato, cuatro intento 
pa asesinato y plannan pa 
asesina varios otro. 


Aunke fiscalnan a demanda 
sentencianan di bida con- 
tra tres sospechoso mas cu 
tambe a ser condena diamars, 
Achraf B. a ser sentencia pa 
mas cu 29 aña den prizon, 
Mohamed R. a ricibi 27 aña, 
y Mao R. lo sirbi 15 aña. 


E otro 11 sospechosonan den 
e caso tambe a ser condena. 
Nan sentencia ta varios en- 
tre 21 luna pa mas cu 23 aña. 
Taghi tabata e sospechoso 
principal den e huicio. Rep- 
resentando su mes awo como 


cu su abogadonan a sea retira 
of a ser deteni, Taghi a bisa di 
antemano cu e lo no ta pre- 
senta durante e veredicto. 
Ocho sospechoso si a presen- 
cia na e huiciotestigo princi- 
pal Nabil B., Mao R., Arthur 
M., Waild M., Mohamed M. 
Zaki R., Charif el A., y Ri- 
cardo O. 


E corte a considera cu a 
prueba cu Taghi a ordena 


e asesinato di Ronald Bak- 
ker (2015), Samir Erraghib 
(2016), Ranko Scekic (2016) 
y Hakim Changachi (2017). 
Changachi no tabata e ob- 
heto directo den e atake ey. 
Segun e corte, tabatin sufici- 
ente evidencia pa prueba cu 
Taghi tabata responsabel pa e 
asesinato aki y responsabel pa 
e confusion di identidad cual 
a resulta den e morto di un 
homber inocente. 


No tabata evidencia cu a 
mustra cu Taghi a ordena e 
asesinato di Abderrahim Bel- 
had na mei 2016. Ministerio 
Publico (OM) a presenta evi- 
dencia mustrando cu Taghi 
y Mario R. tabat envolvi 
den preparacionnan pa mata 
Belhadj cuatro luna prome. 
P’esey e corte a condenanan 
pa actonan preparatorio den e 
casonan aki. E corte tambe a 
haya “insuficiente evidencia” 
mustrando cu Taghi a ordena 
e asesinato di Martin Kok na 
december 2018. 


Testigo principal Nabil B. a 
ser sentencia pa 10 aña den 
prizon, igual cu loke OM a 
recomenda. “Bo situacion ta 
special,” e corte a bisa. Al me- 
nos cinco asesinato por a ser 
resolve danki na e testimonio 
di Nabil B. Y mientras cu e 
crimennan cu el a comete a 
hustifica un sentencia mas 
largo, e recomendacionnan 


di OM a influencia e decision 
di corte pa reduci e sentencia. 
Esaki a inclui cu Nabil B. por 
tin casi ningun contacto cu su 
famia durante su tempo den 
e programa di proteccion pa 
testigo y e asesinato di su ru- 
man homber, abogado y con- 
fidente, e corte a bisa. 


E huicio a conclui un caso 
cu tabata andante pa seis aña, 
asigna cu e nomber “Maren- 
go,” aunke ta anticipa un 
apelacion. E caso di seis aña a 
ser conduci riba 142 fecha di 
audiencia. Esey ta demasiado 
largo, e corte a bisa diamars. 
Hasta un proceso compli- 
ca manera esaki mester ser 
maneha dentro di cuatro aña. 
P’esey e corte a reduci e sen- 
tencianan di tur sospechoso 
menos e tres sentencia di bida 
cu tres luna. 


Potret cortesia di polis Hu- 
landes. 


Ridouan Taghi ta haya sentencia di bida den pridon pa asesinatonan 
den crimen organisa 


(NLTimes)—E 
gobierno 
Hulandes mester cuminsa 
investiga e sistema di pas- 
ahero di trein atrobe pa 
preveni cu biahamento via 
trein bira impagabel pa 
hopi hende, segun asocia- 
cion di pasahero di trans- 
porte publico Hulandes, 
Rover. E organisacion a 
responde na e posibilidad 
di aumenta tarifa di trein 
pa mas cu 10% otro aña, 
cual compania di trein NS 
a bisa lo ta necesario sin 
intervencion. 


E compania a sufri di un 
perdida operacional di 191 
miyon euro, aunke esey a 
mehora compara cu e 421 
miyon euro perdi na 2022. E 
compania a graba un perdida 
en averahe di 921 miyon den 
cada un di e dos aña prome, 
y a mira nivelnan di debe au- 
menta pa 1.1 biyon euro. 


Rover a argumenta cu pa au- 
menta tarifa di trein lo sola- 
mente distancia pasaheronan 
durante un tempo unda uzo 
domestico di trein ainda ta 
na 11% compara cu e total di 
kilometer cu pasaheronan a 
biaha e aña prome cu e pan- 
demia di coronavirus. Aunke 


e gabinete demisionario a en- 
trega un suma di 120 miyon 
euro ne october cual NS a 
uza pa preveni aumento den 
tarifa e aña aki, “politiconan 
mester provee un solucion 
tambe pa 2025 y mas den 
futuro,” segun un vocero pa 
Rover. 


Presidente di NS y CEO 
Wouter Koolmees a bisa cu e 
ta spera cu politiconan lo in- 
terveni atrobe e aña aki pa ab- 
sorbe e aumenta anticipa pa 
ticket di trein. Ora a presenta 
e cifranan anual, Koolmees 
a indica cu e kier preveni cu 


ticketnan ta bira hopi mas 
caro compara cuminsando 
januari. 


Operador regional Arriva a 
bisa cu nan mesun tarifa no 
lo necesariamente bira mas 
caro djis paso e tarifanan di 
NS a cuminsa aumenta. E 
segundo compania di rail na 
Hulanda tambe a bisa cu e t 
mira oportunidadnan pa haci 
biahamento via trein mas 
barata den largo plaso. 


Un vocero pa Arriva a bisa cu 
e tabata monitoriando e desa- 
royonan relata na e tarifa di 
NS, y cu Arriva no a tuma un 
decision ainda riba tarifa pa 
otro aña. Sinembargo, como 
Arriva nos tin otro cliente- y 
otro acuerdonan, cual ta nifi- 
ca cu nos prijsnan ta comple- 
tamente separa for di e desar- 
oyonan aki,” el a bisa. 


Pasaheronan frustra cu plan pa aumenta tarifa di trein 
cu 10 porciento 

Colombia: Reina Maxima ta discuti cu Petro inclusion social y 
creditonan popular 


(EFE) – Reina Maxima di 
Hulanda ayera diamars a 
reuni cu e presidente di 
Colombia, Gustavo Petro, 
den marco di su bishita 
como asesor special di 
ONU na unda a papia di 
inclusion social di terito- 
rionan exclui y di credi- 
tonan popular. 


E reina, ken ta un asesor spe- 
cial di secretario general di 
Nacionnan Uni riba Inclu- 
sion Financiero pa Desar- 
oyo (UNSGSA, na Ingles), 
a ser ricibi na Cas di Nariño, 
sede presidencial, pa e prome 
dama y casa di Petro, Veroni- 
ca Alcocer, ken tabata presen- 
te den e reunion cu e delega- 
cion di ONU cu ta acompa- 
ña e monarca y e delegacion 
di Gobierno Colombiano. 


Durante e encuentro “nan 
papia riba sistemanan di pag- 


onan y nan importancia den 
e inclusion social di person- 
anan di teritorionan exclui” 
segun e despacho di e man- 
datario a señala den un co- 
municado. 
Tambe a papia di avancenan 
den e uso eficiente y produc- 
tivo di creditonan popular, e 
conectividad y cultura di pag- 
onan, pa logra un inclusion 
financiero mayor na e pais. 


E agenda di Maxima di ayera 
na e capital Colombiano 
tambe a inclui un encuentro 
cu minister di Hacienda, Ri- 
cardo Bonilla, y e vice-min- 
ister di Relacionnan Exterior, 
Francisco Coy, ken a evalua 
avancenan cu Colombia a 
haci den ultimo 10 aña den 
materia di inclusion finan- 
ciero. 


“Colombia a haci un trabou 
hopi importante den sector 


aki,” Maxima a destaca na 
Ministerio di Hacienda, na 
unda a haci un joke cu min- 
ister tocante e flornan, un di 
e mercadonan principal di e 
pais. 
Tambe a destaca cu “inclu- 
sion financiero no ta un fin 
riba su mes, ta un herment pa 
haya hopi cosnan,” mientras 
cu a señala cu Colombia ta 
sigui haya desafionan tocante 
cu “solamente 13% di e Co- 
lombianonan ta logra spaar 
den un cuenta formal,” credi- 


to priva te ainda ta hopi abou 
y ta existi “importante” bura- 
conan pa loke ta trata genero. 


E jornada di e asesor special 
di ONU tambe a inclui un 
encuentro cu gerente general 
di Banco di Republica, e au- 
toridad monetario di e pais, 
Leonardo Villar Gomez, y 
superintendente 
financiero 
Cesar Ferrari. 
E recorido di e reina diamars 
ultimo a finalisa cu un en- 
cuentro cu e vice-presidente 


Colombiano, Francia Mar- 
quez. 


E bishita di Maxima pa Co- 
lombia ta bay finalisa awe 
cu su participacion den un 
evento tocante pagonan pa 
inclusion financiero organisa 
pa Colombia Fintech. 


Prome cu su paso na e capital, 
e monarca a bishita Medellin, 
na unda a destaca e progreso- 
nan di Colombia den inclu- 
sion financiero despues di a 
recore unidadnan productivo 
di e ciudad Colombiano. 
Eynan, e casa di rey Willem 
Alexander a recorda e biahe 
cu el a haci 10 aña pasa na 
Colombia tambe den su rol 
como asesor special di ONU. 


“Na e tempo ey, inclusion fi- 
nanciero di Colombia tabata 
rond di 40% y awe ta riba 
93%, e monarca a sigura.” 


Mediconan Cubano a yega Honduras pa 
traha memey di critica 


(AFP) – Cu e grito di “Ami ta 
Fidel, nos si por,” un dozijn 
di persona a ricibi ayera dia- 
mars na Honduras un briga- 
da di shen medico Cubano 
cu ta bay traha durante dos 
aña na e pais, a pesar di e 
criticanan di e gremio local. 


E brigada a yega na aeropuerto 
di Palmerola, ubica na 50 kilo- 
meter na nort di Tegucigalpa, na 
unda un delegacion di gobierno 
lidera pa minister di Salud, Car- 
la Paredes y e canciyer Enrique 
Reina tabata warda nan, ademas 
di varios persona cu tabatin ban- 
deranan y borchinan di bonbini. 
“Nos ta bay presta nos servi- 
cio na e pueblo Hondureño cu 
tanto mester di nos,” e hefe di 
brigada, Antonio Broche a bisa. 


Cubanonan a yega den un 
vuelo for di la Habana despues 
di gestionnan di e presidente 
iskierdista Xiomara Castro y 


memey di criticanan di Colegio 
di Medico di Honduras. 


“Nos posicion ta cu na Hondu- 
ras tin 11.000 medico desem- 
plea” y “nos no ta di acuerdo 
pa trece mediconan stranhero” 
pa desplasa e Hondureñonan, 
presidente di e Colegio Samuel 
Santos a bisa. 


Santos a afirma cu e Cubanonan 
“ta bay haya 2.000 dollar cu cas, 
auto y cuminda” mientras cu e 
dokternan general Hondureño 
ta gana 1.1000 dollar y special- 
istanan casi 1.300 dollar. 


Pa e motibo ey, “nos ta descarta 
cu ta un brigada medico di soli- 
daridad, ta un benta di servicio- 
nan,” Santos a sostene y a exigi 
pa e Cubanonan “ta certifica” pa 
nan gremio, den e cumplimento 
di e ley di colegio medico ob- 
ligatorio. 


Sinembargo, e minister Pare- 


des a afirma cu e profesionalnan 
Hondureño no mester tin mie- 
do. “Nunca un dokter Cubano 
a kita espacio di un dokter Hon- 
dureño, nan solamente ta uni na 
esnan cu nos tin caba.” 


E funcionario a precisa cu e 
brigada ta componi di cuatro 
coordinador y 96 specialista in- 
munologo, ciruhano, anestesi- 
ologo, cardiologo y ortopedista, 
entre otronan, cu ta bay yuda 
disminui “ e lista di spera di 
cirugia” na hospitalnan publico 
di e pais. 


Na mita di 2023, tabatin 57 
brigada medico Cubano den 
exterior, trahando incluso na 
nacionnan desaroya y integra pa 
22.632 profesionalnan, segun 
Unidad Central di Cooperacion 
Medico di Cuba, cu ta maneha e 
programa a informa. 


E misionnan aki ta un bon 
fuente di divisa pa e isla, cu na 
2020 a haya 3.997 miyon dollar, 
segun cifranan oficial cu no ta 
ser publica di manera regular. 


Mediconan Cubano a yega di 
traha pa prome biaha na Hon- 
duras despues di horcan Mitch 
na 1998, mediante un conven- 
io bilateral, pero nan a retira 
despues di e golpi di Estado di 
2009 contra e presidente na e 
tempo ey, Manuel Zelaya, casa 
di Castro. 


Sinembargo, e convenio ey a 
mantene y actualmente tin un 
centenar di Hondureñonan stu- 
diando medicina na Cuba, se- 
gun e minister a sigura. 

(AP) - Un fotografo a 
conta polis cu el a ricibi 
un mokete den su cara 
for di Taylor Swift su tata 
na Sydney riba diamars, 
oranan despues cu e can- 
tante su tour na Australia 
a caba. 


Ben McDonald a bisa cu el a 
provee polis cu su declaracion 
unda a acusa Scott Swift di a 
agredi su persona na Neutral 
Bay Wharf, unda e tata y yiu 
a caba di baha for di un yate. 
E paparazzi veterano a bisa cu 


el a dicidi reporta e atake na 
polis apesar di no ta herida 
seriamente. “E tabata un mo- 
kete. E ta haci un poco dolor 
pero mi no a rekeri asisten- 
cia medico y no tin blausia,” 
McDonald a comenta, agre- 
gando cu “den 23 aña, nunca 
mi a ser agredi ni golpia, par- 
ticularmente pa e celebridad 
su tata.” 


Taylor Swift su represent- 
ante a acusa miembronan di 
media di agresion durante e 
interaccion. “Dos individuo 
tabata agresivamente pushan- 
do pa yega cerca di Taylor, 
mishiendo cu su personal di 
siguridad y menasando di tira 
un empleado femenino den 
awa,” e representante a bisa 
den un email. New South 
Wale Police Force media of- 
fice a confirma cu polis ta- 
bata investigando e supuesto 
agresion di e homber di 51 
aña pa un homber di 71 aña 
2:30 di mainta. Polis no a 
revela nombernan, di acuer- 
do cu nan politica pa e tipo di 
acusacionnan aki. 


Taylor Swift a sali for di e 
pais den su jet priva diamars, 
despues cu mas di 600,000 fa- 


natico a atende e parti Austra- 
liano di su Eras Tour na 7 sta- 
dion Australiano. McDonald 
a bisa cu media tabata ward- 
ando pa fotografia su persona 
mientras e tabata cana for di 
e yate na dos auto cu tabata 
wardando. “Tabatin mas o 
menos 4 of 5 siguridad pre- 
sente y tabatin un momento 
unda un di e siguridadnan 


a pusha su paraplu den mi 
camara y despues Taylor a 
drenta su auto,” McDonald 
a conta The Associated Press. 


“Otro hende a b in den mi 
direccion a dal mi un mo- 
kete na banda di mi cara. 
Inicialmente, mi a pensa cu 
ta un siguridad Australiano 
cu kier a ta e heroe di e mo- 


mento dilanti Mericanonan, 
pero a resulta cu tabata su 
tata,”McDonald a declara. El 
a ripara cu ta trata di Swift su 
tata ora cu e tabata revisando 
e imagennan cu el a saca y a 
mira e homber ta wanta man 
di e cantante, cual el a busca 
riba internet y a identifica 
como su tata. 


(AP) - Si bo a mira e serie 
di documental di Lifetime 
tocante Wendy Williams 
cu a lansa durante fin di 
siman y a sinti inconforta- 
bel, bo no ta bo so. 


“Where is Wendy Williams?” 


a lansa durante fin di siman y 
a inclui varios escena di e ex 
anfitrion di programa di tele- 
vision instabil, confundi y te 
hasta bebi. Su manager tabata 
regularmente haya boternan 
di likeur scondi den su apar- 
tamento, comportamente cu 


e productornan a bisa tabata 
traha riba nan nervio durante 
grabacion. Sinembargo nan ta 
bisa cu nan no tabata altanto 
durante e tempo aki cu Wil- 
liams tin demencia, cual pu- 
blico a haya sa siman pasa. 


“Nos tur a bira hopi preo- 
cupa pa su siguridad. En re- 
alidad, mi tabata hopi preo- 
cupa cu e lo cay for di trapi 
pa varios diferente motibo,” 
Erica 
Hanson, 
productor 
ehecutivo di e documental 
a expresa. Hanson a bisa cu 
pronto despues cu su per- 
sona y e ekipo di grabacion a 
ser bisa pa su yiu homber cu 
e tin demencia, nan a paga e 
camaranan. “Nos a tuma e 
decision di stop e grabacion 
como un ekipo. Nos tabata 
spera cu e lo bira miho pero a 
keda cla pa nos cu e no lo bira 
miho y cu e tabatin mester di 
ayudo urgentemente,” Han- 
son a bisa. 


“Where is Wendy Williams?” 
a debuta diasabra, dos dia 
despues cu su ekipo a publica 
un declaracion bisando cu el 


a ser diagnostica cu aphasia 
progresivo y demencia fron- 
totemporal, e mesun condi- 
con cu Bruce Willis tin. Su 
dos episodionan a keda pu- 
blica despues cu abogadonan 
di Lifetime exitosamente a 
gana un esfeurso di Williams 
su guardian pa stop e lansam- 
ento. 


Den un evaluacion, Variety a 
yama e serie un “ilustracion 
explotativo di su deterioro 
cognitivo y bienestar emo- 
cinal.” Danie Buchanan, un 
DJ di radio na Atlanta a pu- 
blica un video riba instagram 
bisando cu e “no por a caba di 
wak e. E tabata dificil pa mir’e 
den e condicionnan ey,” el a 
comenta. 


Fotografo ta acusa tata di Taylor Swift di a dal e un mokete den cara 


Productornan di documentario di Wendy Williams no tabata sa cu e tin 
demencia ora di graba mayoria escena 

Diescinco escritor, un 
cosecha 


Na juni / juli aña 2023, Bib- 
lioteca Nacional Aruba a 
organisa dos curso di Skir- 
bimento Creativo, uno pa 
Principiante y tambe uno 
pa esnan Avansa, duna 
dor di escritor Vi Frank 
Jr., escritor di entre otro e 
prome thriller na Papia- 
mento, titula “Damnatio 
ad Bestias” (Condena n’e 
Bestianan), y e coleccion 
di storia misterioso titula 
“Outpost Alto Vista”, un 
obra den e genero di Cos- 
mic Horror. 


Mescos cu na final dje curso 
duna na 2021, caminda a duna 
e alumnonan oportunidad pa 
publica un coleccion di nan 
storia y poesianan, e biaha aki 
atrobe Sr. Vi Frank Jr. a duna 
su cursistanan e oportunidad 
pa entrega storia y poesia, 
pa dje moda aki atrobe con- 
huntamente saca un publica- 
cion. Na aña 2022 a publica 
e coleccion titula ‘Maraca, un 
sentimento Caribense pro- 
duci den diferente storia y 


poesia local’. Un produccion 
cu 8 escritor cu a participa n’e 
curso y cual titulo ganado a 
ser entrega dor di Sra. Noris 
van Lis. E aña aki e produc- 
cion ta encera no menos cu 
15 escritor cu a participa n’e 
dos cursonan (Principiante y 
Avansa). E titulo di e produc- 
cion ta ‘Halado, Un colec- 
cion di storia y poesia local’, 
cual titulo ganado a ser en- 
trega dor di Sra. Ida Croes. 
Diabierna awo, 1 di maart, 
cuminsando pa 5’or di atardi, 
Biblioteca Nacional Aruba 
tin e placer di presenta no 
solamente e produccion aki, 
pero Vi Frank Jr. lo sorpresa 
un y tur cu presentacion di 
un buki nobo, cual titulo y 
contenido el a sa di mantene 
secreto. Presentacion di am- 
bos buki ta na biblioteca na 
G. Madurostraat 13 y ta cum- 
insa pa 5or di atardi te 7or di 
anochi. Pueblo en general 
ta invita pa bin pasa un rato 
ameno acompaña pa anec- 
dota, poesia, pasapalo, y algo 
pa muha e garganta. 


Alumnonan di Colegio San Hose a 
participa na I Stopped It 


Na aña 2022 HIAS Aruba y 
131 a uni forsa pa reduci e 
riesgo di violencia contra 
hende muher y hende 
homber y pa promove 
masculinidad 
saludabel 
na scolnan primario na 
Aruba. 


E colaboracion aki ta basa 
ariba e extenso experiencia 
cu 131 tin den implementa 
proyectonan 
similar 
na 
scolnan 
primario 
y 
secundario riba nos isla, tal 
como e proyecto “Prevencion 
di Termento na Scol” y 
hopi otro charla, proyecto 
y tayer. Danki na fondo 
proporciona door di e Bureau 
of 
Population, 
Refugees, 
and 
Migration 
(BPRM), 
e 
dos 
organisacionnan 
aki a desaroya y start cu 
implementacion di e proyecto 
I Stopped It (Ami a par’e). 


Despues cu na 2022 a 
desaroya e proyecto I Stopped 


It, na 2023 131 a start cu 
implementacion di I Stopped 
It den 8 scol primario 
(un den cada districto). E 
alumnonan di klas 4, 5 y 6 
di e 8 scolnan primario a 
participa na I Stopped It den 
aña 2023. E proyecto aki ta 
preventivo di naturaleza, y ta 
trata di para violencia entre 
mucha homber y mucha 
muher. E proyecto ta atende 
cu e problema di violencia, 
e trato entre mucha homber 
y mucha muher, igualdad, 
y ta promove masculinidad 
saludabel. 
I 
Stopped 
It 
ta stimula prevencion di 
violencia, cu ta un di e 
puntonan 
importante 
di 
e 
‘Beleidsvoornemens’ 
di Minister di Husticia y 


Asuntonan Social. 


E aña aki un total di cinco 
scol primario na Aruba lo 
participa na I Stopped It. E 
prome di e cinco scolnan 
cu a participa na I Stopped 
It e aña aki ta Colegio San 
Hose. Ariba 13, 15, 20 y 22 di 
februari 2024 e alumnonan 
di klas 4, 5 y 6 di Colegio San 
Hose a participa na I Stopped 
It. Durante 4 sesion nan a 
haya 
informacion 
tocante 
Violencia relacional, violencia 
relaciona cu genero (violencia 
di hende homber pa hende 
muher y/ of violencia di 
hende 
muher 
pa 
hende 
homber) 
y 
masculinidad 
saludabel. Na Colegio San 
Hose 132 mucha a participa 
na I Stopped It. 


Pa mas informacion tocante 
I Stopped It por tuma 
contacto cu 131 via nos 
website: 131.aw, facebook: 
https://www.facebook.com/ 
telefon.hubentud/, 
email: 
131aruba@gmail.com 
of 
telefon 5886138/ 5884011. 

Conocido di polis atrobe lo a 
lanta contra famia 


Diadomingo 
madruga 
a drenta informe di un 
problema di famia. Me- 
sora a dirigi un patruya na 


e sitio. 
Na yegada di e polis a bin 
compronde cu conocido di 
polis lo a bolbe lanta contra 


su famia. Pero ora e a tende 
cu a yama polis e lo a subi su 
auto y bandona e sitio. Polis a 
tuma datos di e susedido aki. 


Pelea unda un persona a dal otro cu auto 


Diadomingo 
madruga 
a drenta informe di un 
pelea cu lo ta bayendo for 
di man. Mesora a dirigi 
varios patruya na e sitio. 


Na yegada di e patruya a bin 
compronde cu aki ta trata 
di un pelea entre dos amigo 
cu lo a bira enemigo, un di 
nan lo a manda auto riba e 
otro. Polis mesora a detene 
e chauffeur cu a manda auto 
riba otro. Y polis tambe a 
confisca e auto. Polis a tuma 
datos di e susedido aki. 


Polis a bay na un cas pa un homber cu lo tabatin menos bon intencion 


Diadomingo 
madruga 
a drenta informe di un 
problema. Mesora a dirigi 
un patruya na e sitio. 


Na yegada di e patruya a bin 
compronde cu un homber cu 
mas tempran tabata envolvi 
den un accidente lo a bira 
diremate y a menasa hende 
na cas y lo a hasta destrui su 
mesun auto. Pa seguridad di 
tur hende polis a detene e 
homber y hibe Warda di polis 
pa asina e por calma. Polis a 
tuma datos di e incidente aki. 


Problema entre security y turista na un parkinglot den Palm Beach 


Diadomingo 
madruga 
a drenta informe di un 
problema entre security y 
turista na un parking lot 


den Palm Beach. 


Mesora a dirigi un patruya na 
e sitio. 


Na yegada di e patruya a bin 
compronde cu un turista lo a 
laga su auto habri y un secu- 
rity atento lo a mira esaki y lo 


a lock e. 


E turista no a gusta cu e se- 
curity a mishi den su auto y 


a yama polis pa asina haci un 
reportahe. Polis a intermedia 
y a tuma dato di e susedido 
aki. 

Accidente na Caya Frere Federicus 


Diasabra anochi a drenta 
informe di un accidente 
na Caya Frere Federicus. 
Mesora a dirigi un patruya 


nan e sitio. 


Na yegada di e patruya a bin 
compronde cu un Nissan 


standard lo a faya y e a bai 
den reverse y dal un auto 
su tras. Na prome instante 
e chauffeur di e Nissan no 


tabata na e sitio, pero un rato 
despues e aparece bek y a bisa 
cu e lo a bay busca su rijbewijs. 
Afortunadamente 
ningun 


persona a resulta herida y e 
daño tabata minimo. 


Pleitamento 
y grito na 
Daltonstraat 


Diasabra anochi a drenta 
informe di un pleito y 
gritamento na Dalton- 
straat. Mesora a dirigi un 
patruya na e sitio. 


Na yegada di e patruya nan 
a papia cu un turista y com- 
pronde cu lo tabata tin un 
problema. Polis a intermedia 
y a tuma datos di e susedido 
aki. 


riba caya 
a16 

Chauffeur a perde control y dal palo di luz 


Diasabra madruga a dren- 
ta informe di un accidente 
cu hende herida banda di 
Cmart na E.J. “Watty” Vos 


blvd., mesora a dirigi tan- 
to polis como ambulans 
na e sitio. 


Na yegada di e patruya a bin 
compronde cu aki ta trata di e 
chauffeur di un Toyota Yaris 
cu a perde control subi e me- 


dian dal un palo di lus kibra 
bay riba caminda bek bay para 
na e espacio di bushalte. Debi 
na e fuerte impacto e chauf- 


feur a haya un herida pro- 
fundo na su cara. Na yegada 
di e ambulans nan a atende y 
transporte pa hospital. 


Chauffeur di un SUV a perde control y dal den palo di luz na Hooiberg 


Diasabra mainta a drenta 
informe di un accidente 
cu hende herida y huma 
ta sali for di e auto na 
Hooiberg. 


Mesora a dirigi tanto polis 
como ambulance y brandweer 
na e sitio. Na yegada di e 
patruya a bin compronde 
cu e chauffeur di SUV lo a 


perde control y a bai dal den 
un palo di luz. E impacto 
tabata fuerte y e chauffeur 
a resulta herida. Na yegada 
di e brandweer nan a kita e 


bateria y a controla e auto pa 
si e tin candela. Na yegada di 
e ambulance nan a atende e 
victima. Polis a pidi presencia 
di e ELMAR pa asina nan por 


drecha e palo di luz. Polis a 
tuma dato di e accidente aki. 


Polis a detene chauffeur cu lo tabata coriendo malo riba Green Corridor 


Diasabra anochi a drenta 
informe di cu lo tin un 
chauffeur coriendo malo 
riba Green Corridor. 


Mesora a manda varios pa- 
truya na e sitio. Aki polis a 
logra para e auto y a detene 
e chauffeur cu lo tabata bao 
influencia. Polis a tuma datos 
di e sucedido aki. 


Polis a yuda doño haya su auto back 
Diasabra mainta tem- 
pran a drenta informe di 
cu desconocidonan lo a 
horta un banda di SETAR 
Palm Beach. 


Mesora a dirigi un patruya 
na e sitio. Na yegada di e pa- 
truya a a bin compronde cu 
e doño di auto lo no por a 
haya su auto y cu e ta pensa 
cu un hende lo a hort’e. Po- 
lis a dicidi di check den area 
di unda e lo a perd’e y a bin 
haya e auto para banda di 
McDonald’s na Palm Beach. 
Den e auto tabata tin tas y 
jug. Polis a informa e doño 
di esaki. Nan a tuma datos y 
a continua cu nan patruyahe. 


A18 deporte 

Hat trick di Zyania Rogers ta yuda La Fama gana Estrella den un bon 
wega di futbol femenino categoria Open Damas 


E campeonato di fut- 
bol 
femenino 
division 
Open di AVB a continua 
na compleho deportivo 
Franklyn Bareño na Pie- 
dra Plat. Aki tres wega en 
total a ser hunga riba un 
solo dia. 


La Fama vs Estrella 
Nos a bishita e ultimo wega 
cu a bay entre Estrella y La 
Fama. Mester bisa cu e wega 
aki tabata hopi pareu unda 
prome La Fama a sali domina 
pero despues Estrella a tuma 
e iniciativa y domina a ultimo 
15 minuut nan di e prome 
tempo. 
Na di 26 minuut, e delantero 


Zyana Rogers ta anota e 1 
- 0, tras di un bunita com- 
binacion cu Shadira Croes, 
aki Rogers ta kita portero di 
Estrella bon y schuif e bala 
lastra den gol. E alegria no 
a dura mucho mirando cu 
cinco minuut despues un tiro 
diagonal y alabes e prome tiro 
di Estrella riba gol for di ban- 
da drechi, e alero Mar-lenne 
Alvarez ta anota e gol di em- 
pate unda e bala ta pasa riba 
cabes di keeper di La Fama y 
cay den gol pa e 1 - 1. 


Despues di e gol di empate, 
por a ripara cu e aspecto di 
cansancio a cuminsa hunga 
un rol y aki e ekipo di La 


Fama casi completo a cay den 
e parti defensivo y no por a 
sali facil, e linea di atake a 
baha yuda e defensa. Estrel- 
la a presiona bon pero sin 
mucho exito, na un ocasion 
Alvarez tabata cerca pa su di 
dos gol. Asina mes La Fama a 
sali un of dos biaha bon den 
contra atake cu Shadira y Zy- 
ania hopi cerca di anota gol. 
Net prome cu half e bolante 
Joyce Chen di La Fama(un 
di e mihornan riba tereno) ta 
pone un bala largo cu ta baña 
e defensa di Estrella y cay riba 
pia di Zyania Rogers cu ta an- 
ota su di dos gol di e anochi 
pa e 2 - 1. 
Den e di dos tempo La Fama 


a bin mucho mas mihor y un 
bes mas a comanda e wega 
na nan fabor. Estrella a wanta 
bon defensivamente pero no 
por a evita cu Joyce Chen y 
Zyania Rogers anota golnan 
number 3 y 4 na di 80 y pico 
minuut pa La Fama pa asina 
gana e partido cu e score final 
di 4 - 1. 


RCA vs River Plate 
E ekipo di RCA ta logra un 
victoria grandi riba River 
Plate ganando cu e score di 9 
- 0. E ekipo tricolor ta anota 
un total di 9 gol cu dos hat 
trick, un pa Amy Henao y e 
otro pa Izaline Angela. E otro 
golnan di RCA a bini di Ellen 
de Jong, Niamh Tromp y un 


autogol di River Plate. 


Britannia vs Dakota 
E Lady Pumanan di Britan- 
nia no a tene compasion cu 
Dakota y ta logra un victo- 
ria cu score abulta di 11 - 0. 
E golnan di Britannia a bini 
Jorainne Maduro cu 2 gol, 
Loredana Neppi cu 3 gol, 
Ashley Douglas cu 1 gol, 
Mylene Croes cu 2 gol, Dyvi- 
enne Henriquez cu 2 gol y 
Kim Schoppema cu 1 gol. 
Diadomingo awor dia di 
maart lo tin 3 wega den 
Compleho Deportivo Frank- 
lyn Bareño na Piedra Plat 
cuminsando for di 4or di at- 
ardi. 

Resultado Sorteo 
februari 27 


Cadena Alexander Lottery ta presenta resultado di weganan di suerte 


merdia 




3976 
5394 


FP 


289 


Sorteo # 4194 


Sorteo # 2250 


5010 


7119 


Sorteo # 4194 


X2 


1753 


Sorteo # 4194 


Sorteo # 1068 


Virgo 


8913 


FP 


Letter 


0 
0 
0 


0 


0 
5 


151 


14 


1 
2 
9 


108 
152 



8 



03-04-21-23-25 


8721 


Joker 


0865 
500.000,- 


x Jackpot 
x Match 4+ 


Proximo Jackpot 


X2 


135 


x Jackpot 


Sorteo # 8181 
Sorteo # 


Sorteo # 1930 


8290 


4499 


Sorteo # 7225 


x Jackpot 


x Match 4 
x Afl. 12,00 


X2 


2641 


Sorteo # 5984 


Sorteo # 914 


x Afl. 500,00 


x Afl.15,00 
x Afl 50.00 


Capricornio 


Mega Ball 


20-24-28-30 


Proximo Jackpot 


250.000,- 


x match 4 


Sorteo # 1640 


Sorteo # 


x Afl 8,00 


x Match 4 
2022 


X5 


Proximo Jackpot 


58.000,- 


Sorteo # 6400 


Afl. 550.000,- 


anochi 


diario 
Korsou 
super4 
flamingo 


9682 
3374 
6024 
5404 
5063 
7309 
super5 
5864 
9629 
9255 
22023 
3877 


Celebracion di Himno y Bandera na 
Biblioteca Nacional Aruba 


Dialuna dia 18 di maart, 
Biblioteca Nacional Aruba 
lo organisa un bes mas 
un Dia Cultural, pa cual 
ta manda un invitacion 
cordial pa pueblo di Aruba 
celebra 
den 
ambiente 
caluroso, acompaña pa 
presentacionnan musical, 
weganan popular, benta 
di buki y cuminda crioyo 
bon surti! 


Pa loke ta e schedule pa e 
presentacionnan 
musical, 
esaki ta lo siguiente: 
- 10:30 pa 11or di mainta: 
Gucci Dancers 
- 11or pa 11:35 di mainta: 
Stephany Quant 
- 11.50 pa 12.25 di merdia: 
TraMus 
- 12:40 pa 13:15 di atardi: 


Folklore Nos Herencia 
- 13:30 pa 14:05 di atardi: 
Strings 297 


Cushina lo ta bon surti cu 
cumindanan cayente como 
tambe cos dushi. Benta di 
buki lo cuminsa 9or di mainta 


2or di atardi. Esakinan ta 
inclui bukinan di segunda 
mano bendi na 1 florin so. 
Pues probecha y bin celebra 
nos dushi Himno y Bandera 
na 
Biblioteca 
Nacional 
Aruba! 


Comision Promove Cultura 
ta habri inscripcion pa 
participa den Festival Un 
Canto pa Aruba su Himno 
y Bandera Infantil Hubenil 
2024 


Den nomber di Comision 
Promove Cultura nos ta 
anuncia cu un pabien na 
SMAC pa un tremendo 
temporada di Carnaval 
70. Awor cu esaki ta tras 
di lomba nos por oficial 
cuminsa cu e celebracion 
di 
nos 
himno 
y 
nos 
bandera. 


Comision Promove Cultura 
ta anuncia cu Festival Un 
Canto pa Aruba su Himno 
y Bandera Infantil Hubenil 
2024 ta tuma luga diasabra 
2 di maart 2024! Festival 
su 
inscripcion 
ta 
cera 
diadomingo 25 di februari 
2024, y trekmento di lot ta 
tuma luga 27 di februari 2024 
pa 3:30 PM. 


Nos 
ta 
anticipando 
un 
participacion di 10 agrupacion 
musical y 30 participante pa e 
di 21 edicion e biaha aki. Tin 
4 diferente categoria, cu ta 
4-6 aña, 7-9 aña, 10-12 aña, 
y 13-17 aña! E festival ta pa 
tur mucha y hoben. Festival 
ta consisti di diferente ritmo 
cu un mucha/hoben por 
participa cune, e ritmonan ta 
esunnan tipico, cu ta; Wals, 
Tumba, 
Mazurka, 
Polka, 


Marcha, 
Tambu, 
Danza, 
Bolero, Mambo Arubiano 
y Calypso. Inscripcion ta 
digital y esaki ta sosode via 
nos pagina di Facebook: 
Comision Promove Cultura 
via un link of por tuma 
contacto cu nos riba nos 
Instagram of Facebook. 


Por inscribi solo, duo of trio 
manera cu a yega di participa 
den pasado y gana of cay 
den finalistanan. Comision 
Promove Cultura ta recorda 
tur mayor, lider di banda, 
coach, 
mucha/hoben 
pa 
tuma tempo pa ensaya y pa 
asina subi riba escenario y 
duna tur cu tin. Danki na 
tur compositor, areglista, y 
tur musico cu ta laga nos 
muchanan y hobennan briya 
riba escenario. 


Pa mas informacion por tuma 
contacto 
cu 
miembronan 
di Comision riba Whatsapp 
na Norely Marchena +297 
660-1377 / Thiara Blanco 
+297 564-8114 / Lysha Janga 
+297 741-4545 / Aaron 
Arenas +31 6 39 80 55 88 of 
comisionpromovecultura@ 
gmail.com. 

Scoge bo proyecto preferi 
pa Aruba Doet 2024- 
Haci bon, pasa bon! 


Aruba Doet ta invita e co- 
munidad di Aruba pa bin 
“Haci bon y pasa bon”! 
Ariba diabierna 15 y di- 
asabra 16 di maart 2024 
CEDE Aruba, den coop- 
eracion cu Oranje Fonds, 
lo ta organisando e di 12 
edicion di Aruba Doet! 


Actualmente tur proyecto cu 
ta forma parti di Aruba Doet 
2024 cu ta buscando e aporte 
di boluntarionan, ta visibel 
ariba nos website. Subi www. 
arubadoet.com 
y 
registra 
awor! 


Tin un total di 172 proyecto 
pa kies for di dje. Aruba Doet 
ta invita tur esunnan cu no a 
registra ainda como bolun- 
tario, pa scoge entre proyec- 
tonan di verf, embeyecemen- 
to di un hardin, yuda na un 
animal shelter of yuda cu un 
actividad social cu nos gran- 
dinan of esun nan mas vul- 
nerabel di nos comunidad. 


Pa mas informacion to- 
cante Aruba Doet por bishi- 
ta e website of WhatsApp 
5611644. 


Exprodesk ta invita nos comerciantenan pa participa na e proyecto 
‘Arubaverse 2.0’ na San Nicolas 


Departamento 
di 
Asuntonan 
Economico, 
Comercio y Industria y su 
unidad Exprodesk, segun 
maneho 
economico 
di 
Minister 
di 
Economia, 
Comunicacion y Desaroyo 
Sostenibel, Sr. Geoffrey 
Wever, ta organisa den 
colaboracion cu Full Stack 
Vision FND e proyecto 
‘Arubaverse 2.0’ na San 
Nicolas. 


E proyecto lo tin varios tayer/ 
meetups mensualmente y 
lo termina na maart 2024. 
E siguiente meet up na San 
Nicolas pa aña 2024, lo tuma 
luga diaranson 28 di februari 
na The Hub at San Nicolas 
(B. v/d Veen Zeppenfeldstraat 
70-72), di 6:30pm pa 8:00pm. 
Participacion ta gratis y e 
idioma lo ta papiamento 
y Ingles. Pa por participa 
mester registra na: https://bit. 


ly/arubaverse. 


Proyecto ‘Arubaverse 2.0’ 
E proyecto ‘Arubaverse 2.0’ ta 
consisti di diferente tayernan 
cu e meta pa informa tur 
participante riba e ultimo 
avancenan 
tecnologico 
manera ‘blockchain’; e futuro 
di e pagonan digital; bienes 
digital/NFT, 
Inteligencia 
Artificial y mucho mas! 
Pa e motibo aki, nos kier a 
invita tur entrepreneur y 
comerciante local pa un tayer 
exclusivo 
tocante 
‘Don’t 
Make me Think: How UX 
Design and AI tools will shape 
the future of business’, cu IR. 
Marlon Kock lo presenta. 
Durante henter e proyecto 
ta pidi tur participante pa 
bin cu nan laptop pa asina 
experiencia pa nan mes den 
un forma practico con pa 
aplica inmediatamente tur 
loke nan a siña. 


Tayer 
‘‘Don’t 
Make 
me 
Think: How UX Design and 
AI tools will shape the future 
of business’ 
E tayer aki ta diseña pa tur 
persona cu ta interesa den 
mehora su comprendemento 
di strategianan innovativo 
cu ta rendabel y di e mundo 
dinamico 
di 
Inteligencia 
Artificial. Den e tayer aki lo 
trata e siguiente topiconan: 
•	 
Discuss	 two	 things	 
Top Performing companies 
do well; 
•	 
Do	 you	 need	 better	 
UX, Automation or AI tools?; 
•	 
Key	 lessons	 in	 UX	 
design; 
•	 
The	role	of	AI	tools	 
in companies; 
•	 
How	 can	 you	 start	 
using AI Today?; 
•	 
Building	 
Time	 
Machines; 
•	 
What	will	this	future	 


Pronostico di tempo 


Tempo: 
Awe tardi y awe nochi: 
parcialmente 
nubla 
y 
generalmente seco 
Den marduga y mañan: 
parcialmente nubla cu un 
awasero breve 


Temperatura 
maximo 
31 
grado Celsius 
Temperatura 
minimo 
26 
grado Celsius 
Indice di calor (heat index) 
den y rond di oranan di 
merdia: 32 pa 37 grado 
Celsius 
UV index: 10 


Bahada di solo : 6:48 pm 
Subida di solo : 6:56 am 


Biento: 
Modera for di direccion 
generalmente oost; 
Forsa 3 te 4 (11 te 30 km/ora, 
7 te 16 nudo). 
Den dia basta fuerte te 
posiblemente 
fuerte 
den 
rafaga; 
Forsa 5 te 6 (31 te 50 km/ora, 
17 te 27 nudo). 


Situacion 
general 
di 
tempo pa proximo 24 ora: 
Humedad a aumenta un tiki 


den region. Esaki por pone 
de bes en cuando algun 
nubia forma y produci un 
awasero pasahero riba cierto 
partinan di e isla. Mas aleu 
por bisa cu stof fini di Sahara 
den 
concentracionnan 
varia lo stroba visibilidad y 
produci aire di calidad abou. 
Personanan cu tin trastorno 
respiratorio mester tene esaki 
na cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan di 3 pa 4 pia. 


ask of you?; 
•	 
Going	 
where	 
no	 
humans can go. A future 
outlook on AI; 
•	 
Q&A	 Session:	 Un	 
sesion 
interactivo 
unda 
bo por haci preguntanan 
directamente 
na 
nos 


profesional experencia. 


Pa mas informacion over di 
e proyecto ‘Arubaverse 2.0’, 
por tuma contacto cu Sra. 
Sharon Meijer via: s.meijer@ 
deaci.aw 

Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa fayecimento di: 


John Albert Croes 
Mihor conoci como ”John Pizza” 
*19-08-1955 - †22-02-2024 


Su mayornan: †Marcial “Charly” Croes y †Theresita 
Croes-de Mei 


Na nomber di su: 


Esposa: Jeanette Croes-Fingal 


Yiunan: Monique Correa 
Jeanine Correa y Zin Habibe 
†Susy Croes y †Lisandra Dijkhoff 


Nietonan cu ela stima hopi: Kyara Kerkman y Kaylee Croes 
Maeve y Vienna Habibe 


Rumannan: †Hubert Croes 
Tico y Pascualita Croes-Vrolijk y famia 
†Rudolf y Florencia Croes-Ras y famia 
Erwin y Lupina Croes-Croes y famia 
Vilma y Pablo Dijkhoff-Croes y famia 
†Melva y Eric Feliciana-Croes 
Edward y Angela Croes-Torres Mesa y famia 


Sua y cuñanan: †Henrick y †Regina Fingal-Bareño y famia 
†Genoveva y Obildo Croes-Fingal y famia 
Elvia Fingal y famia 
Siegfried y Grace Fingal-Wouters y famia 
Swinda y Mengelito Kelly-Fingal y famia 
Marlene y Arcolino Maduro-Fingal y famia 
Ronald y Lisette Fingal-Lacle y famia 
†Roycy y Ruth Fingal-Croes y famia 
Mariska Fingal 


Su ayudante: Ana Castellar-Guzman 


Su ihanan, primo y primanan, bon bisiñanan y conocirnan. 
Tur su clientenan, amigonan di Gospel y Oracion y 
chefnan. Amigonan di Motorcycle. Tur su trahadornan. 
Su amigo di semper Roberto Pablo, Mariflor Nicolaas, Su 
nurse LC Franckowiak, amigo di cas Greg Croes. 


Demas famia: Croes, Fingal, Correa, Kerkman, Vrolijk, 
Ras, Dijkhoff, Feliciana, Torres-Mesa, de Mei, Roos, 
de Jong, Lacle, Halabi, de Veer, Semerel, Hess, Maduro, 
Boekhoudt, Gil, Wever, Winterdal, Wouters, Kelly, Tromp, 
Habibe, Nicolaas. 


Acto di entiero lo tuma lugar diahuebs 29 di februari 
2024 for di 12’or di merdia pa 4’or di atardi na Misa Sta. 
Filomena na Paradera. 


Oportunidad pa condolencia ta diaranson 28 di februari 
2024 di 7’or pa 9’or di anochi na Aurora Funeral Home 
na Cumana 


Nos ta pidi disculpa si den nos dolor nos a lubida un of 
otro famia. 


“Onkruid vergaat niet” 


Lucie J.H. Deliège-Lataster 
“Lucia” 
*03-07-1958 - †25-02-2024 


Gelegenheid om afscheid te nemen 
wordt later bekend gemaakt 


“Padre Celestial, viniste cuando más te necesite y con 
tu manto celestial me abrasaste, quitándome mi dolor, y 
mostrándome que a tu lado todo estaría bien y que estaría 
en paz. 
Padre Celestial, con el abrazo de tu manto celestial me diste 
la fuerza para despedirme de mi familia, dejando les como 
mensaje que los amo y siempre estaré a su lado. 
Padre Celestial, te pido que mi fuerza y lucha en vida, sea 
ahora la guía y fortaleza que mis hijos han de necesitar para 
seguir adelante y con todo el amor que siempre les di en 
vida.” 
~ Autor: Rafael A. Wever Granada~ 


Cu imenso tristeza na nos curazon y alma, 
pero conforme cu boluntad di Dios 
nos ta anuncia fayecimento di nos mama stima: 


Mariela Granada Garcia 
Cariñosamente yama “Tanchi”, “Tanchi 
Jela” of “Marielita” 
*27-09-1949 - 01-02-2024 
Viuda di Orlando “Chiky” Wever 


Na nomber di su yuinan: 
Luis Fernando Piedrahita y Alix Gallego (Colombia) 
Carlos Arturo Granada y Maria Luz Aristizabal 
(Colombia) 
Rafael A. Wever (Aruba) 


Manera yui: 
Silvia-Monica Semeleer y famia. 


Nietonan: 
Johan Camilo Piedrahita Gallego (Colombia) 
Diego Alejandro Piedrahita Gallego (Colombia) 
Miguel Angel Granada Aristizabal (Colombia) 
Carlos Daniel Granada Aristizabal (Colombia) 
Julian David Granada Aristizabal (Colombia) 


Bisanieto: 
Christopher Granada Velasquez (Colombia) 


Su rumannan: 
Francisco Granada Garcia y famia (Colombia) 
Jose Alberto Granada Garcia y famia (Colombia) 
Maria Rosalba Granada Garcia y famia (Colombia) 
Jose Rodrigo Garcia y famia (Colombia) 
Jorge Hernan Garcia y famia (Colombia) 


Swa y Cuñanan: 
Johannes “Jopie” Wever y famia 
Serapio “Latie” Wever y famia 
Linda Klijn-Wever y famia (Nederlands) 
Oswaldo “Dicky” Wever y famia 
Sophie Semeleer-Wever y famia 
Joyce Wever 
Diana Oduber-Wever y famia 
Ramon Wever 
Shirley Sanders-Wever y famia 
Norma Koolman-Wever y famia 
Kenneth Wever y famia 
David Wever y famia 


Ihanan, sobrino y sobrinanan, primo y primanan, comer y 
compernan, amigo y amiganan, conocirnan, ex coleganan 
di Lee Feng Supermarket. 
Y demas famia: 
Granada, Garcia, Piedrahita, Gallego, Aristizabal, Wever, 
Lopez, Donata, Semeleer, Oduber, Sanders, Koolman, 
Croes, Vrolijk, de Lange 


Ta invita pa asisti na acto di condolencia y despedida, cual 
lo tuma lugar: 
Diasabra, 2 di Maart 2024, na Aurora Funeral Home di 
7:00pm pa 9:00pm. 
Cremasion lo tuma lugar na Manizales, Caldas - 
Colombia. 


Nos kier a pidi disculpa cu despues di condolencia y 
despedida, nos no ta ricibi bishita di condolencia na cas. 


Mi no a muri, Dios a hiba mi na e paraiso 
priminti. 
Mi mision na e mundo a termina pero Boso cu 
mi obra continua. 
Den cada salida di solo y e supla di biento, mi 
amor eterno 
pa Boso lo tey pa semper. 


Cu inmenso dolor na nos curason, nos ta 
anuncia fayecimento di: 


Germania Ondina Martinez 
Cariñosamente yama: “Oma” of Tia” 
*28-05-1928 †23-02-2024 


obituario 
a22 


DIARANSON 28 FEBRUARI 2024 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. 
“Cerca Dios mi alma ta na paz, ta di DJ’E mi salbacion ta 
bin” 
Salmo 62:1 
Cu dolor na nos curason, nos ta participa fayecimento di 
nos ser stima: 


Pedro Petrocchi 
Mihor conoci como “Perus” 
*18-11-1928 - †23-02-2024 


Na Nomber di: 
Su Esposa: † Maria Petrocchi - Jacopucci 
Yiunan: Rosendo & Ethelyn Petrocchi 
Rita & Juan Kock 
Maria Genoveva “Baby” Petrocchi 
Antonio “Tony” & Reina Petrocchi 
Vda. Enrica “Eka” Dijkhoff 
Jorge Petrocchi & Shahaira Labad 
Nieto, Nietanan y tatara Nieta: 
†Carolyn Kelly y yiunan Jeanith Quandt y yiunan 
Jacqueline Quandt Patrick Petrocchi & Davina 
Tromp y yiu 
Derrick & Magaly Dijkhoff Roselyn & Marco 
Berlis y yiunan 
Robertino Petrocchi Kimberly & Salam Hadi y 
yiunan na hulanda Jorginho & Maya Petrocchi 
Jahmil & Noryolis Petrocchi y yiunan 
Marcy Scholten Julien Dijkhoff & Glenn Kemp 
Litza Scholten y yiu Zaïro Petrocchi na hulanda 
Milan Petrocchi 
Ruman nan: †Catharina Petrocchi †Theresita 
Dijkhoff 
†Petra Franken †Angelico Petrocchi 
†Laureano Petrocchi †Evaristo Petrocchi 
†Gabriel Antonio Petrocchi 
Sua y Cuñanan, subrino y subrinanan, ihanan, 
bisiñanan, conocirnan, ex coleganan di Lago y 
demas famianan den exterior. 
Demas Famia: 
Jacopucci, Petrocchi, Tromp, Quandt, Kock, 
Dijkhoff, Labad, Scholten, Arends, Hadi, Kemp, 
Berlis, 
Croes, 
Franken, 
Brete, 
Krozendijk, 
Henricus, Giel. 
Disculpa nos si den nos tristesa nos por a lubida 
algun famia. 
Un palabra di gradicimento na: Maris Stella 
specialmente afdeling Aloë 
Anochi di condolencia lo ta diamars 27 Februari 
2024, 7pm pa 9pm na Aurora Funeral Home. 
Acto di entiero lo tuma lugar diaranson 28 di 
Februari 2024, 1pm pa 4pm na Aurora Funeral 
Home. Saliendo despues pa Santana Catolico na 
Noord. 
Despues di entiero nos lo no ricibi bishita di 
condolencia na cas. 


Bou alanan di dios mi ta sigur mi 
refugio, mi forti, mi dios, den 
kende mi ta 
pone mi confiansa - Salmo 91 


Ludmilla Shamila Urseilla Benitez- 
Koolman 
Cariñosamente yama Sha of Shami 
08-Juni-1970 - 23-Februar-2024 


Acto di entiero lo wordo anuncia despues 


Een groot gemis, een groot verdriet, 
maar door alle herinneringen die wij hebben 
vergeten wij hem niet. 


Na een voltooid leven, zoals Peter zelf zei, is 
hij van ons heen gegaan op weg naar zijn laatste 
reis, thuis omringd door zijn familie. 


Wij gaan onze ‘rots in de branding ‘en 
leermeester enorm missen. 


Peter Westera 
“bekend als opa bij velen” 


29 juli 1939 - 24 februari 2024 


Amersfoort: 
Michiel & Veronica 
Patrick , Berend, Rowen 
Leusden: 
Irene & Chris 
Britt, Bo, Benthe 
Aruba: 
Aldert & Samanta 
Amanda, Ethan, Nathan 


Peter zal naar zijn laatste wens worden 
gecremeerd in besloten familiekring. 


Gelieve geen bezoek aan huis. 
Correspondentieadres: 
Familie 
Westera, 
Sabana Liber 76, Aruba of 
Per mail: appiesammy@hotmail.com 


Veteranonan D-Day 
na Reino Uni ta honra 
camaradanan agregando 
13 nomber na monumento 


(AP) — Cu medaya riba 
nan pecho, dos veterano 
di D-Day orguyosamente 
a representa nan cama- 
radanan mientras a agrega 
13 nomber nobo ayera na 
un muraya conmemorativo 
den sur di Inglatera cu ta 
honra esnan cu a participa 
den e aterisahe na Nor- 
mandy. 


Veteranonan 
Britanico, 
Stan Ford y John Roberts y 
otro 11 a keda agrega na e 
Normandy Memorial Wall 
na e D-Day Story Museum 
prome cu un evento con- 
memorando 100 dia te e di 
80 aniversario di comienso 
di e invasion cu finalmente 
a termina cu Segundo 
Guera Mundial na Europa. 
E evento dia 6 di juni ta pri- 
minti di ta un di e ultimo 
conmemoracionnan gran- 


di, pasobra asina tiki di e 
850mil trupa cu a participa 
ainda ta na bida. 


Ford a sirbi riba HMS 
Fratton, cu a participa den 
e invasion y a sink cerca 
di costa di Normandy na 
augustus 1944. E kier t’ey 
pa honra esnan cu no t’ey 
mas – pa recorda hende cu 
e victoria aki a costa mundo 
hopi. 
“Mi ta spera hende hoben 
ta pa scucha di e accion, re- 
flexiona y mira pa esaki no 
sucede atrobe,” e veterano 
di 98 aña di edad a bisa. 


E sentimento aki a keda 
ripiti pa Roberts, 99, kende 
a join e Marina Real cu 
13 aña di edad y a sirbi te 
1978, alcansando e rango di 
admiral. Riba D-Day, el a 
sirbi riba HMS Serapis, cu 


tabata dilanti di e convoy 
cu a yega Sword Beach pa 
7:30am. “Ta mas impor- 
tante cada aña pasobra ta 
bay tin menos y menos 
veterano na bida ainda. Mi 
ta bay tin 100 aña, pero aki 
10 aña no ta bay tin vet- 
erano mas, y mi ta kere ta 
importante pa sigui,” el a 
bisa. 


Miles di miembro di pu- 
blico ta bay join vetera- 


nonan di D-Day, personal 
di forsa arma y oficialnan 
local na juni pa even- 
tonan 
conmemorando 
D-Day. Storianan per- 
sonal di e veteranonan ta 
den curason di e evento, 
cual tambe ta bay conta 
cu musiconan militar, un 
despliegue di Forsa Aereo 
Real, y tributo di invita- 
donan special. 

(AP) - 4 miembro di un 
barco no registra cu ofi- 
cialnan Mericano ta bisa 
tabata cargando compo- 
nentenan pa misil crea 
na Iran pa rebeldenan 
Houthi ta den plan pa 
presenta na corte federal 
di Virginia riba diamars, 
unda fiscalnan ta anticipa 
di argumenta cu nan mes- 
ter keda deteni sin opcion 
pa libertad mientras nan 
ta warda nan huicio. 


U.S Navy SEAL y Wardacos- 
ta Mericano a aborda e barco 
den januari den Arabian Sea 


den bista di atakenan con- 
tinuo di Houthinan riba bar- 
conan militar y comercial den 
Red Sea y Gulf of Aden. Dos 
Navy SEAL a hoga durante e 
operacion di dia 11 di janu- 
ari. Oficialnan Mericano a 
bisa cu Navy Special Warfare 
Operator 1st Class Christo- 
pher J. Chambers a cay den 
e buraco crea pa olanan halto 
entre e barco y e SEALS su 
barco di combate. Mientra 
Chambes tabata cay, Nathan 
Gage Ingram a bula aden pa 
purba salba su bida segun 
oficial Mericano familiar cu 
loke a sosode. E SEAL cu a 


bula aden segun e otro opera- 
dor den intento di rescata su 
colega tabata segun protocol. 


E homber cu tabata capitan 
di e barco cu no tabata reg- 
istra, Muhammad Pahlawan, 
a nenga di baha velocidad di 
e barco ora cu Navy Meri- 
cano a cuminsa nan intento 
di aborda e barco y a grita pa 
e “ekipo kima e barco prome 
cu Navy por subi riba esa- 
ki,” segun documentonan di 


corte. E barco a ser describi 
den documentonan di corte 
como un ‘dhow.’ 


“Na luga di paga e motor, 
Pahlawan a conta e miem- 
bronan abordo pa no stop e 
dhow mientras cu Navy ta- 
bata acercando. Pahlawan a 
purba di haci e dhow bay mas 
lihe ainda, otro miembro di 
ekipo, no Pahlawan, a bay na 
e motor y a para e barco. 


Ora di revisa e barco, auto- 
ridadnan Mericano a haya y 
confisca armanan avansa crea 
na Iran, incluyendo partinan 
crucial pa misilnan ballistico 
y anti-barco segun un agente 
di FBI a skirbi den un affida- 
vit. E agente a bisa cu e ar- 
ticulonan haya ta consistente 
cu armanan usa pa e forsanan 
di e rebeldenan Houthi den 
atakenan reciente riba bar- 
conan comercial y barconan 
militar Mericano. 


(AP) - Ehercito Mericano 
ta cortando e tamaño di su 
forsa cu casi 5% of 24,000 
trabao ademas di tuma ac- 
cion di restructuracion pa 
por lucha di miho manera 
den e proximo guera gran- 
di. E servicio ta luchando 
cu disminucion den reclu- 
ta, cual a haci imposibel 
tin suficiente soldaat pa 
yena tur e trabaonan. 


E recorte aki lo tuma luga 
mas tanto den posicionnan 
cu ya caba ta bashi, no den 
soldaatnan, incluyendo tra- 
baonan relaciona cu nece- 
sidadnan durante e gueranan 
di Iraq y Afghanistan pero no 
ta mesun necesario awendia. 
Mas o menos 3,000 di e re- 
cortenan aki lo bini for di for- 
sanan di operacion special di 


ehercito. Na mesun tempo, 
sinembargo, e plan lo agrega 
mas o menos 7,500 trupa 
den otro misionnan critico, 
incluyendo defensa aereo y 
unidadnan pa combati drone 
ademas di 5 task force nobo 
rond di mundo cu habilidad- 
nan cibernetico, inteligente y 
di atake for di leu mehora. 


Segun un documento di 


ehercito, e servicio lo ta “sig- 
nificantemente superstructu- 
ra” y no tin suficiente soldaat 
pa yena unidadnan existente. 
E recortenan, el a bisa, ta “es- 
pacionan” y no “caranan” y e 
ehercito no lo pidi soldaat- 
nan pa sali for di servicio. 
Na luga di esaki, e decision 
ta refleha e realidad cu pa 
añanan largo e ehercito no 
por a yena miles di vacatura. 
Mientras e ehercito manera e 
ta structura actualmente por 
tin te hasta 494,000 soldaat, 
e cantidad total di soldaatnan 


activo actualmente ta di mas 
o menos 445,000. Bao e plan 
nobo, e meta ta di trece sufi- 
ciente trupa durante e proxi- 
mo 5 aña pa yega un nivel di 
470,000. 


E plan di restructuracion ta 
bini despues di dos decada di 
un guera na Iraq y Afghani- 
stan cu a obliga e ehercito 
rapidamente y dramatica- 
mente expande pa asina por 
yena e brigadanan manda na 
frontera di bataya. 


Cuatro persona acusa di transporta arma Irani ta enfrenta audiencia 
pa detencion na corte Mericano 


Ehercito Mericano lo elimina miles trabao den renobacion grandi 
pa prepara pa gueranan den futuro 

(AP) - Pakistan su ex 
Prome Minister deteni 
Imran Khan y su casa a 
declara nan mes inocente 
den otro caso unda ta acu- 
sa nan di acepta tereno 
como regalo a cambio di 
sumanan grandi di placa 
laba, oficialnan a bisa. 


E caso ta e di dos cu ta bin 
den contra di Imran Khan y 
su casa Bushra Bibi, a causa 
di actonan di corupcion apa- 
rentemente cometi mientras 
e politico Islamista tabata den 
mando. 


Fiscalnan ta acusa cu e pareha 
a usa nan famia su funda- 
cion pa crea un universidad 
riba tereno cu a ser regala na 
nan di parti di Malik Riaz. A 
cambio di esaki, e negociante 
aparentemente a ricibi 240 
miyon dollar den placa laba 
cu a ser debolbi na Pakistan 
pa autoridadnan Britanico. 
Khan ta cumpliento varios 
termino di prizon y tin mas 
o menos 170 caso legal pen- 
diente contra su persona cu 


acusacionnan di corupcion 
te na motiva violencia y ter- 
orismo den pueblo. E pareha 
anteriormente a ser condena 
den un caso di bende reg- 
alonan di estado mientras 
nan tabata den mando. 


Khan a nenga cualkier eror y 
a insisti desde su aresto aña 
pasa cu tur e acusacionnan 
den su contra ta un plan di 
rivalnan pa mantene su per- 
sona leu di bolbe back den 
mando. 


El a ser prohibi di drenta e 
eleccionnan 
parlamentario 
dia 8 di februari den cual 
su rival di e partido Paki- 
stan Muslim League Party 
of PML-N a surgi como e 
presencia mas grandi den 
Asambea Nacional, parti di 
Parlamento. Khan su rival, 
ex Prome Minister Shebaz 
Sharif, ta na caminda pa for- 
ma un coalicion ora cu par- 
lamento reuni pa su sesion 
inaugural. 


Khan su partido riba diamars 
a anuncia protesta den henter 
e nacion riba diasabra conta 
supuesto fraude den e elec- 
cion. 


Esaki a bini oranan despues 
cu Khan a ser hiba dilanti 
hues na e corte di siguridad 
halto den Adiala Prison unda 
e ta cumpliendo su senten- 
cianan cu ta core consecuti- 
vamente. Bibi, ken ta deteni 


na e pareha su cas den Islam- 
abad, a ser hiba corte tambe. 


Separadamente, Khan y Bibi 
a ser sentencia na 7 aña den 
prizon cada un bao acusacion 
cu nan matrimonio den aña 
2018 tabata den violacion di 
leynan di matrimonio pa mo- 
tibo cu no tabatin suficiente 
tempo entre Bibi su divorcio 
anterior y nan union. 


Ex-Premier di Pakistan, Imran Khan y su casa ta declara inocencia 
den otro caso di corupcion 


(AP) - Nigeria su em- 
pleadonan di gobierno y 
otro empleadonan den 
sindicatonan a cuminsa 
un manifestacion nacio- 
nal diamars cu ta menasa 
di cera servicionan clave 
mientras disgusto a causa 
di inflacion halto y dolor 
economico ta sigui crece. 


For di e momento cu el a 
drenta den mando na Africa 
su pais cu e poblacion mas 
grandi, president Bola Tinu- 
bu a implementa politicanan 
cu ta inclui deshaci di sub- 
sidionan di petroleo y unifica 
e pais su varios tarifa, cual a 


causa cu e naira a perde balor 
contra e dllar. Prijs di gasolin 
a mira mas cu dobel y infla- 
cion a aumenta drasticamente 
como resultado, yegando casi 
30 prociento luna pasa, e por- 
centahe mas halto mira den 
casi 3 decada segun National 
Bureau of Statistics. “Nos tin 
hamber. No tin niun hende 
cu no sa esaki,” Joe Ajaero, 
preisdent di Nigerian Labor 
congress a comenta. 


Otronan a bisa cu e mani- 
festacion aki ta un manera 
di hala gobierno su aten- 
cion. “Cosnan ta saliendo for 
di man.” Christian Omeje, 


doño di un tienda den e capi- 
tal di abuja a expresa. “E pri- 
jsnan ta keda aumenta drasti- 
camente y e gobierno te ainda 
no ta provee e ayudo cu nan a 
priminti cu nan lo duna.” 


Esaki ta e accion mas recien 
tuma. Den october, e sindica- 
tonan di labor di gobierno a 
yega un trato cu gobierno pa 


caba cu e manifestacionnan a 
cambio di subsidionan y bo- 
nus mensual pa yuda alivia 
e golpi di e politicanan nobo 
sinembargo e disgusto y falta 
di satisfaccion a sigui. 


E sindicatonan ta bisa cu go- 
bierno a fracasa den cumpli 
cu promesanan cu ta inclui 
un aumento di salario men- 


sual di aproximadamente 20 
dollar pa tur empleado pa 6 
luna y pagonan di mas o me- 
nos 15 dollar pa 3 luna na mi- 
yones di hogarnan vulnera- 
bel. Tambe un compromiso 
pa despacha busnan podera 
pa gas pa transito en masse 
aña pasa tambe a fracasa den 
bira un realidad. 


Sindicato na Nigeria ta lansa manifestacion nacional a causa di inflacion 


